"Səmimi deyim, məndə də paxıllıq var"\n24 Fevral 2012 13:21\n"Yəqin hansısa kütlə Mikayıla deyir ki, verilişə sənə görə baxıram"\n"Sevimli şou" Mikayıl Güləddin oğlunun "Olduğu kimi" verilişinin davamıdır. Bu layihədə Mikayıl şou əhlini həm danışdırır, həm də oxudur. Mikayıl Qiyas Qiyasovu "Virtuoz" layihəsindən tanıdığına görə bu layihəyə də dəvət etdi. Tanış olun, qarmon ustası Qiyas Qiyasov.\n- Özün haqda məlumat verərdin?\n- Mən Qiyasov Qiyas Bakı şəhərində musiqiçi ailəsində anadan olmuşam. Əslim Xızılıdır. Qız bürcündənəm. Musiqini çox sevirəm. Təbii ki, musiqi təhsilim var. I sinfə gedəndə mən bəzi rəqsləri bilirdim. Ailəliyəm. Üç oğlum var.\n- Necə oldu ki, bu sənəti seçdin?\n- Yəqin ki, irsən keçib. Musiqiçi ailəsində böyümüşəm. Gözümü açandan musiqi eşitmişəm.\n- Xasiyyətcə necə adamsan?\n- Çox romantikəm.\n- Bildiyimiz kimi, "Sevimli şou"nun doqquz buraxılışı geridə qalıb, amma hələ bir müğənni öhdəsinə düşən iki mahnını oxuya bilməyib. Səbəb nədir?\n- Səbəb odur ki, onların çoxu öz üzərində işləmir. Şablon musiqiləri hamı bir-birindən eşidib oxuyur. Heç biri arxivimizə girib, dahilərin əsərlərini öyrənmir. Amma bəyənmədiyimiz ermənilərdə bizim musiqimiz olsaydı... Azərbaycan toylarının hamısını konsert proqramı kimi bəzəmək olar. Mən bütün bunu eləmək üçün özümü güclü görürəm.\n- Toylara ansamblınla neçəyə gedirsən?\n- Təbii ki, toylara gedirəm. Bu gün Azərbaycan musiqisinin yeganə qazanc yeri hələ ki, yalnız toydur. Şərt madiyyat deyil. Mən toya havayı gedirəm, təki orada məni dinləyən üç-beş insanı görüm, bu mənim üçün milyonlardır. O baxışları görəndə ruhum çox sakit olur. Əziyyətimin bəhrəsini görəndə mənə daha çox xoş olur. Amma əfsuslar olsun ki, hələ insanların çoxu anlamır onların necə musiqisi var.\n- Sevgi nədir sənin üçün?\n- Sevgisiz mən yaşaya bilmərəm. Allah mənim qəlbimdə yalnız sevgi, romantika hissləri yaradıb. Mənə insanlar həmişə deyir ki, sən çox ciddisən, musiqiçilər də elə fikirləşir ki, özümdən razıyam, özümü boğuram. Amma desəm, inanmazsınız, Allah məni nə qədər ciddi təbiətli yaradıbsa, bir o qədər həssas yaradıb.\n- Kədəri dəf etmək üçün nə edirsən?\n- Ürəyim dolan kimi tənhalığıma çəkilib, öz sevdiyim musiqini ifa edib ağlayıram. Bu həyatda ən asan şey məni ağlatmaqdır.\n- Şou əhli tez bir zamanda ulduz xəstəliyinə tutulur. Səbəb nədir?\n- İndiki şou-biznesdə ulduz xəstəliyinə tutulanlar çoxdur. Acınacaqlısı odur ki, bəziləri iki-üç dəfə efirə çıxandan sonra elə fikirləşirlər artıq heç nə öyrənmək lazım deyil.\n- Sevdiyin musiqi hansıdır?\n- Ən çox sevdiyim musiqi Emin Sabitoğlunun "Əlvida" əsəridir. O musiqi ki, "Təhminə və Zaur" filmində mərhum Rafiq Babayevin ifasında səslənir. Özümü fırtınalı dənizə bənzədirəm, çox temperamentliyəm. Amma sonda tez sakitləşirəm. Çünki ağlım başımdadır. Mən Cahangir Cahangirov, Ələkbər Tağıyev, Tofiq Quliyev, Şəfiqə Axundova, Elza İbrahimova və s. kimi dahilərin əsərlərinə qulaq asanda kamilləşirəm. Mən inanmıram ki, bundan sonra kimsə Cahangir Cahangirovun "Ay qız" mahnısı kimi mahnı yaza bilsin və yaxud "Həyat eşqi" musiqisi kimi bir əsər.\n- Küsülü olduğun musiqiçilər varmı?\n- Küsülü yox, amma özündənrazı musiqiçilər var ki, mənim onlarla dialoqum yalnız salamdan ibarət olur. Ümumiyyətlə, musiqiçilər arasında paxıllıq var və mən buna da çox normal baxıram.\n- Hər həftənin birinci günü canlı efirdə olursan, Mikayıla çox vaxt sənin fikirlərin önəmli olur. Səbəb nədir?\n- Hərdən o verilişdə heç bir elmi olmayan müğənnilər sənətdən danışır ki, dayandığım yerdən atılıb Mikayılın əlindən mikrofonu almaq istəyirəm. Çünki haqsızlığa dözə bilmərəm. Bugünkü şou-biznesdə haqsızlıq o, qədərdir ki.\n- Niyə müğənnilərə qarşı aqressiyalısan?\n- Bəzi müğənnilər özlərini elə dartırlar ki. Eləsi var, bəzən harasa gələndə salam vermir. Onda onlara yazığım gəlir. Siz nə qədər çalışsanız belə, Elmira Rəhimovanın, Şövkət Ələkbərovanın, Zeynəb Xanlarovanın, İslam Rzayevin, Əlibaba Məmmədovun, Hacıbala Hüseynovun işini görə bilməzsiniz. Ümumiyyətlə, Azərbaycanda musiqiyə verilən qiyməti, yaradılan şəraiti çox aşağı səviyyəli hesab edirəm.\n- Sənin üçün xəyanət nə deməkdir?\n- Əmanətə xəyanət etmək olmaz.\n- Tək qalanda nə haqda fikirləşirsən?\n- Mən hər gecə özümlə tək qalanda vicdanımla söhbət edirəm. Əgər hansısa insana vicdan əzab verirsə, o, xoşbəxtdir. Deməli, o yaşayır hələ də.\n- Pul nə deməkdir sənin üçün?\n- Pul mənim üçün vacib deyil. Amma pul bu dünyadakı missiyaları yerinə yetirmək üçün çox vacibdir. Bəziləri arzu edir ki, reklam olunum, yaxşı toya gedib sanballı dairələrə düşüm. Bütün bunlar baş verəndə deyir, tutuzdurdum. Bu həyatda ayaqda durmaq, Allahdan başqa heç kimə möhtac olmamaq üçün pul çox vacibdir. Amma düzünü desəm, inanmıram ki, haçansa mənim çoxlu pulum olacaq. Axı Allah insana hər şey vermir.\n- Çoxları deyir ki, "Virtuoz" verilişində sənin birinci seçimlərinin əsas səbəbkarı sponsorun olub?\n- Razıyam. Çünki "Virtuoz" proyekti sırf kommersiya proyekti idi. Mən minnətdaram mənə dayaq olan insanlara. Çünki sahib olduğun o cüzi madiyyatla heç ilk turu keçə bilməzsən. Allah yaxşı insanları mənim qarşıma çıxartdı.\n- Səncə hansı musiqiçilər qapıdan qovulub, pəncərədən girir?\n- Bəziləri var. Bu gün efirdə çox görünən musiqiçilərdən biri mənə etiraf elədi ki, razıyam, mənim biliyim, baza savadım səninki qədər deyil. Amma sən bu gedişlə musiqi aləmində heç nəyə nail ola bilməyəcəksən.\n- Arzun nədir?\n- Mən dayanmadan öz üzərimdə işləyəcəm. Bir gün istədiyimi bu mühitdən, bu sənətdən alacağımı gözləyirəm. Ümid edirəm ki, bir gün biri qalxıb məni soruşacaq.\n- Təhlükəli qadın nədir sənin üçün?\n- Təhlükəli qadın mənim üçün təhlükəlidir. Allah mənə elə hissiyyat verib ki, mən tez hiss edirəm. Mən o təhlükədən müxtəlif manevrlərlə çıxmağı bacarıram. Təhlükəli qadın sualınız lap yerinə düşdü. Mən özüm kimi maraqlı insanları sevirəm, şablon xoşlamıram.\n- Qısqanc insansan?\n- Çox qısqancam. Bir saatlığına ünsiyyət qurduğum insanı da qısqanıram.\n- Laqeydlikdən bezmirsən ki?\n- Hələ də gözləyirəm, cücərtiləri görürəm ki, yaxşı olacaq. Artıq böyük bir kütlə "Sevimli şou"ya sırf mənə görə baxır. Bu mənə çox xoşdur. Mən inanıram ki, bu templə işləsəm, işləməyə həmişə şərait yaradılsa, gözlədiklərimi alacağam. Məqsədim bir neçə ildən sonra musiqi sahəsində ali dərəcəyə yüksəlməkdir. Mənim üçün toy ifaçılığı ikinci plandadır, mən musiqiyə sırf pul gözü ilə baxmıram. Mən bu işdən zövq alıram.\n- Belə çıxır ki, "Sevimli şou"ya Mikayıla görə baxmırlar?\n- Yəqin hansısa kütlə Mikayıla deyir ki, verilişə sənə görə baxıram. Mən Mikayılın elədiyini yerə vura bilmərəm. O verilişdə hərəmizin öz inkişaf xətti var və subyektiv olaraq o, öz uğurunu, mən də öz uğurumu görürəm.\n- Qarmonun sirlərini ilk dəfə kimdən öyrənmisən?\n- İlk müəllimim Sevinc müəllimə olub, sonra isə 16 nömrəli musiqi məktəbində Rövşən müəllimdən dərs almışam.\n- Olubmu ki, həyatında hansısa bir xanım sənə maddi kömək etsin?\n- Sevdiyini deyən olub, özü də iki-üç dəfə. Amma söhbət sponsorluğa qədər gedib çıxmayıb.\n- Bəstəkarlıq edirsən?\n- Yox. Allah tərəfindən bəstəkarlıq istedadı verilməyib.\n- Sizcə insanlarda niyə paxıllıq hissi çox olur?\n- Onu mən deyə bilmərəm axı. Səmimi deyim, məndə də paxıllıq var, amma insan çalışmalıdır ki, paxıllıq, qısqanclıq kimi pis vərdişlərdən uzaq tutsun.\n- Məndə olan məlumata görə, Mikayıl səni "Virtuoz" verilişindən tanıdığına görə bu layihəyə dəvət edib. Orada bir çox güclü ifaçılar var idi. Niyə məhz sizi seçdi?\n- Mən təvazökar adamam, amma bunu əminliklə deyə bilərəm ki, "Virtuoz" layihəsində həm sənət biliyi, həm də SMS-i çox olan qalib gəldi. Sualın o biri hissəsinin cavabını Mikayıl versə, daha yaxşı olar. Güclü ifaçılar deyəndə kimi nəzərdə tutursunuz? Şəxsən mənim üçün heç biri rəqib deyildi.\n- İnsanlarda hansı keyfiyyətləri qiymətləndirirsən?\n- Sadəlik, romantika, mehribanlıq, Allah sevgisi olanları qiymətləndirirəm.\nBilirəm, bugünkü müsahibəm VIRTUOZ alınmadı. Lakin OLDUĞU KİMİ oldu. Çünki həmsöhbətimlə birlikdə SEVİMLİ ŞOU təqdim etməyə çalışdıq.


03 sen 2016, 21:01\nBir tərəfdə Nizami Əhmədov, digər tərəfdə Arif Qəmbərov-Ruslan Əliyev cütlüyü var...\nBu şəkil də Əhmədova qarşı piar kimi istifadəyə imkan verir. Hələ illər öncə "Demokratik Dövlət" qəzetində Nizami Əhmədovun yol verdiyi ciddi nöqsanları işıqlandırmışıq, silsilə tənqidi materiallar dərc etmişik. Yuxarıdakı "müəmmalı" xatirə şəklinə ilk biz yer ayırmışıq. Şəkildə ortada yanaşı çəkilən Nizami Əhmədov və reket jurnalist İkram Rafiqoğlu dostluğuna diqqət çəkmişik. Həmin materiallar məhkəmədə mübahisə predmeti də olub. Amma deyəsən Arif Qəmbərov Əhmədovla çəkişmədə həmin şəkli bizim qəzetin səhifəsindən "oğurlayaraq" dərc etdirməklə diqqəti bizim üzərimizə çəkməyi düşünüb. Arif Qəmbərovun bu addımında kişilik, mərdlik anlayışının antonimliyi var. Həm də "bəs" deyincə...\nSirr deyil ki, DSMF şöbələrində iş stajı olmayan vətəndaşlara küllü miqdarda rüşvət müqabilində stajların yazılması, təsdiqlənməsi və bu kimi korrupsiya halları var. Bu məqamda da Arif Qəmbərovun Əhmədovla çəkişməsi başadüşüləndir. Aldığımız məlumata görə, Nizami Əhmədov hazırda "köhnə iş" ləri qaldırmağı düşünür. Bu da A.Qəmbərovun maxinasiyalarının üstünü açacaq və hətta sabiq DSMF müdirinə cinayət işinin açılacağı da gözlənilir. Demokratik.Az-ın məlumatına görə, Səlim Müslümov olayın böyüyəcəyindən ehtiyatlanıb N.Əhmədova hələlik "dur" deyib. Proseslərdə Gəncənin icra başçısı Elmar Vəliyevin şəxsi mövqeyinin olduğu da bildirilir. Sən demə, icra başçısı da N.Əhmədovun vəzifədə saxlanmasına ilk öncə razılıq verməyib. Sonradan nazirin mövqeyini nəzərə alıb və "susqunluq" ifadə edib. Hesab etmək olar ki, Elmar Vəliyev Arif Qəmbərovun danos ötürücülüyündən xəbərsizdir və bunu biləndən sonra zəruri cəza tədbirləri görəcək... (mövzu diqqətimizdədir, ardı var)\nSəlim Müslümov Göyçaydakı kadrını cəzalandıracaqmı?


ABŞ Prezidenti: Suriyada atəşkəsin müddəti uzadıla bilər - XALQQAZETI.COM\nABŞ Prezidenti: Suriyada atəşkəsin müddəti uzadıla bilər\nABŞ Prezidenti Donald Tramp bəyan edib ki, lazım gələrsə, Suriyanın şimalında beş günlük atəşkəs rejiminin müddəti uzadıla bilər. Bu barədə o, Ağ evdə kabinetin iclasında bildirib. Məlumatı “Lenta.ru” verib.\nPrezidentin sözlərinə görə, vitse-prezident Maykl Pens və dövlət katibi Mayk Pompeo Ankarada danışıqlar zamanı 120 saat müddətinə atəşkəs barədə yaxşı razılaşma əldə ediblər. “Əgər bizə müddəti bir az da uzatmaq lazım gəlsə, bu da olacaq”, – deyə dövlət başçısı qeyd edib.\nDövlət katibi Mayk Pompeo isə bir qədər də qabağa gedərək bildirib ki, Birləşmiş Ştatlar lazım gələrsə, Türkiyəyə qarşı hərbi güc tətbiq edə bilər. Bu barədə o, CNBC telekanalının efirində bəyan edib.\n“Əgər dinamika, yaxud hərbi aksiya tələb olunarsa, bilmək gərəkdir ki, Prezident Tramp buna tam hazırdır”, – Pompeo deyib və əlavə edib ki, ABŞ müharibəyə deyil, sülhə üstünlük verir.\nAncaq dövlət katibi deməyib ki, Ankaranın hansı hərəkəti Vaşinqtonu hərb variantına əl atmağa vadar edər. O, bunu ABŞ Prezidenti Trampın hərbi gücə əl atmaqla “irəli getmək” arzusunda olmaması ilə izah edib.\nDövlət katibinin sözlərinə görə, ABŞ həm də iqtisadi gücündən və diplomatik səlahiyyətlərindən istifadə etməklə cavab verə bilər. “Biz buna daha çox üstünlük veririk”.\nXatırladaq ki, oktyabrın 17-da ABŞ və Türkiyə arasında gərgin danışıq aparılıb. Türkiyə Prezidenti Rəcəb Tayyib Ərdoğanın atəşi daimi deyil, müvəqqəti olaraq dayandırmaq barədə tələbi danışıqlar prosesində dönüş yaradıb. Bununla da Suriyanın şimalında aparılan “Sülh çeşməsi” hərbi əməliyyatının beş gün müddətinə dayandırılması barədə razılaşma əldə olunub. Bu müddət ərzində türk ordusu hücum etməməli, kürdlərin “xalq özünü müdafiə” (YPG) qüvvələri isə 30 kilometrlik neytral zonadan çıxmalıdır.


“Silk Way Helicopter Services”in donanmasına müasir helikopter əlavə olunub » Detektiv Lyuks Onlayn Kriminal,Içtimai-Siyasi Hüquq Qəzeti\n- 18-12-2018, 12:13\n"Silk Way Helicopter Services" kommersiya helikopter aviaşirkəti donanmasına yüksək keyfiyyətli aeroçəkiliş üçün ixtisaslaşdırılmış foto/video avadanlığı ilə təchiz olunan ən yeni “Agusta Westland AW109SP” helikopterini əlavə edib.\n“Silk Way Helicopter Services” şirkətinin mətbuat xidmətindən Trend-ə verilən məlumata görə, “AW109SP” seriyalı helikopterlər hər cür hava şəraitində istismar üçün naviqasiya peyk sistemi ilə təchiz olunub. Helikopterin şüşə pilot kabini mükəmməl görüntünü təmin edir.\nQeyd edək ki, SWHS şirkəti 2015-ci ildə Bakıda keçirilən İlk Avropa Oyunları, 2017-ci ildə keçirilən İslam Həmrəyliyi Oyunları, həmçinin Formula 1 Qran Pri və Azərbaycanda hər il keçirilən “Tour de Azerbaijan” velosiped yarışları zamanı helikopterdən foto və videoçəkilişlər təşkil edib.\n"Silk Way Helicopter Services" şirkəti Azərbaycanın ən müasir aviasiya müəssisələrindən biridir. Aviaşirkətin helikopterləri hər il 50 mindən artıq sərnişin daşıyır. Hazırda şirkətin Zabrat aeroportunda yerləşən hava gəmiləri parkına “Sikorsky S-92A”, “Leonardo Helicopters AW139”, “Airbus Helicopters AS-332L1”, “Airbus Helicopters EC-155B1”, “Мi-8МТV-1”, “Мi-8АМТ”, həmçinin “Cessna 172S” tipli təyyarələr daxildir.


Business Breakfast “MARSOL Business Club” – 10.02.2022 – MarSol\nBusiness Breakfast “MARSOL Business Club” – 10.02.2022\nBu gün ölkənin öndə gələn şirkətlərinin ortaq tərəfdaşlıq partnyoru MARSOL-un ənənəvi tədbirlərindən olan “Business Breakfast və B2B” görüşü gerçəkləşdi. “Caspian Trading Centre ” şirkətinin təqdimatı ilə görüş “MARSOL Business Club”da baş tutdu. Partnyorlarımız arasında ənənəvi olaraq tanışlıq olub və tərəfdaşlarımız şirkətləri haqqında məlumat verib.\nGörüşdə “Caspian Trading Centre ” şirkətinin yerli brendlərindən olan “Top Supermarketlər” şəbəkəsi haqqında məlumat verildi və təqdimat videosu izlənildi. Şirkətin rəhbəri Zaur bəy qeyd etdi ki, “Top Supermarketlər” şəbəkəsi yüksək keyfiyyət, hər büdcəyə uyğun olan sərfəli qiymət və bol çeşidlər təqdim edərək müştəri məmnuniyyətini ən ali pillədə tutan və müştərilərinə hər zaman dəyər verən yerli brenddir. Həmçinin, Zaur bəy bazarda yetəri qədər keyfiyyətli məhsul olan Türkiyə istehsalı “Predo Azərbaycan” məhsullarından və idxal etdikləri digər məhsullar haqqında geniş danışdı.\nGörüş zamanı partnyorlarımız şirkətlərin yerli bazarda olan üstünlüklərindən, keçirilən layihələrindən əlavə, MARSOL-un onların biznes sahəsindəki təcrübələrinə təsirindən və faydalarından danışdılar.\nSonda isə “Marsol” MMC-nin təsisçisi Tural Mustafayev 2020-ci il 20-22 fevral tarixlərində Bakı İdman Sarayında təşkil etdiyimiz “Partners & Business Baku 2020” Yerli Şirkətlərin Tanıtım Sərgisindən danışdı və növbəti sərgi haqqında partnyorları məlumatlandırdı.\nOnuda qeyd edək ki, Zaur bəy 2021-2022 MARSOL-un sponsorlarından olan “Vəlioğlu 2018” şirkətinin təsisiçisidir.


LENT.AZ - "Polad Bülbüloğlu UNESCO İcraiyyə Şurasında müsahibədən keçib" - SƏFİR\n04.05.2017 / 11:39\n"Polad Bülbüloğlu UNESCO İcraiyyə Şurasında müsahibədən keçib" - SƏFİR\n"Polad Bülbüloğlunun namizədliyi ilə bağlı bütün sənədlər rəsmiləşdirilərək UNESCO-nun müvafiq orqanlarına təqdim edilib".\nAPA-nın xəbərinə görə, bunu Azərbaycanın UNESCO-dakı səfiri Anar Kərimov deyib. O bildirib ki, İcraiyyə Şurasında artıq ilkin müsahibələr keçirilib: "Bütün namizədlər sorğu-sual edilib. Polad Bülbüloğlu da həmin müsahibədən keçib və İcraiyyə Şurası üzvlərinin suallarına cavab verib. Kampaniya davam edir. Bu ilin oktyabrında səsvermə keçiriləcək və namizəd Baş Konfransa təqdim ediləcək. Baş Konfrans namizədi təsdiqləyəcək".\nA. Kərimov qeyd edib ki, Azərbaycan həmişə uğurlu bir təşəbbüs irəli sürəndə Ermənistan buna qarşı çirkin kampaniya aparır: "Ermənistanın təxribatlarına biz artıq öyrəşmişik. Təbii ki, Azərbaycana qarşı çirkin kampaniyaya cəhd edirlər. Amma bu əks-təbliğat bizi qarşımıza qoyduğumuz məqsəddən döndərməyəcək. Biz yolumuza davam edəcəyik".\nAzərbaycanda saxlanılan FETO-çunun həbsi tələb edilir 13:19\n"Faytonçu Nazim" həkimə uduzdu - MƏHKƏMƏ 13:05\nDİQQƏT! 2 küçə və 1 prospektdə hərəkət məhdudlaşdırılır - XƏRİTƏ 13:00\nKəmaləddin Heydərov Atom Enerjisi Agentliyinin rəhbəri ilə görüşüb 12:57\nRusiya Baş Qərargah rəisi Bakıya gəlib 12:56\nBakıda oğurluqla məşğul olanlar tutuldu 12:52\nErmənistanda aksiya zamanı jurnalist döyüldü 12:48\n"Pişik" Günel Aygün barədə nələr dedi? - VİDEO 12:41\nQırğızıstanlı diplomat UNEC-də 12:37\nEkspert: ""Çudo Peçka" işində 13 milyon manat çatışmazlıq var" 12:32\nHava soyuyur: yağış, dolu, qar gözlənilir - XƏBƏRDARLIQ 12:30\nLondon taksisi qəza törətdi: 2 yaralı 12:27\nBakıda evdən külli miqdarda qızıl oğurladılar 12:26\nBakıda tozun miqdarı normadan 37 faiz yuxarıdır - YENİLƏNİB 12:25\n"Ali məktəblərə qəbulla bağlı hazırlıq kursları təşkil etmirik" - DİM 12:22\nV Moskva Beynəlxalq Təhsil Salonu çərçivəsində forum öz işinə başlayıb 12:20\nBakıda dəniz sahilindəki istirahət mərkəzindən meyit tapıldı 11:05\nQızına ikinci dəfə dəbdəbəli toy edən lift müdirinin kürəkənləri arasındakı qanlı davanın SƏBƏBİ: "Balaca oğlumu..." 10:41


Xaricdə təhsillə bağlı dövlət proqramında yeniliklər olacaq » Kaspi.azAzərbaycanda özəl xəbərlər, araşdırmalar, təhlillər və müsahibələrin tək ünvanı\nXaricdə təhsillə bağlı dövlət proqramında yeniliklər olacaq\n04 Sentyabr 2013, 12:25 850\nAzərbaycanda dövlət hesabına xaricdə təhsillə bağlı Müsahibə Komissiyasının tərkibi dəyişdiriləcək. Bu barədə təhsil naziri Mikayıl Cabbarov ötən həftə açıqlama verib.\n“Facebook” səhifəsində ona ünvanlanan sualları cavablandırarkən nazir qeyd edib ki, bu ildən etibarən xaricdə dövlət hesabına təhsil prosesinin ictimailəşdirilməsini və şəffaflığını təmin etmək məqsədi ilə hər bir müraciət edən tələbə ilə fərdi müsahibə aparılacaq: “Artıq bu ildən Müsahibə Komissiyası tək Təhsil Nazirliyinin məmurlarından deyil, həmçinin bir sıra qurumların nümayəndələrindən təşkil olunacaq. Tibb sahəsi üzrə imtahan verən şəxslər Səhiyyə Nazirliyinin nümayəndələri tərəfindən yoxlanılacaqlar, həmçinin Azərbaycan Diplomatik Akademiyası, Prezident yanında Dövlət İdarəçilik Akademiyasının mütəxəssisləri, QHT nümayəndələri də müsahibələrə cəlb olunacaqlar. Tam məsuliyyəti ilə deyə bilərik ki, dövlət proqramı ilə seçim prosesi əvvəlkindən daha şəffaf keçiriləcək”.\nM.Cabbarov, həmçinin xaricdə dövlət hesabına təhsil almaq istəyənlərin minimum bal baryerindən də danışıb. Onun sözlərinə görə, xaricdə təhsil almaq niyyəti olanlar texniki sahələr üzrə ən azı 550 bal, digər sahələr üzrə ən azı 600 bal toplamalıdırlar: “Biz dövlət proqramına marağın artdığını müşahidə edirik. Avqustun 16-da bu prosesi başa çatdırdıq, 1300-ə yaxın müraciət olub ki, bu da ötən illə müqayisədə 30 faiz artım deməkdir”.\nTəhsil naziri müraciət edənlərə heç bir məhdudiyyət qoyulmadığını deyib: “Əgər sabah 2500 müraciət olacaqsa, hamısına baxacağıq, əsas məsələ odur ki, müraciət edənlər tələblərə cavab vermirlər. Belə ki, müraciət edən bəzi tələbələr dövlət proqramının mahiyyətini sonadək bilmirlər və bəziləri hansı məqsədlə getmək barədə sualı cavablandırarkən deyiblər ki, həmin ölkənin vətəndaşı olmaq niyyətləri var. Dövlət maliyyəsi bunun üçün istifadə edilə bilməz. Digər tərəfdən, dövlət proqramının iştirakçısı olan hər bir tələbə Azərbaycanın ümummilli maraqlarını düzgün şəkildə yaymalıdır, amma bəzi hallarda Dağlıq Qarabağ məsələsi barədə kifayət qədər məlumata malik olmayan tələbələr də müraciət edir”.\nM.Cabbarov həmçinin vurğulayıb ki, prioritet ixtisaslar üzrə müraciət edən tələbələrə üstünlük verilir. O bildirib ki, xarici universitetlər siyahısına 500-dən çox ali təhsil müəssisəsi daxil edilib: “Hal-hazırda prioritet ixtisaslar və universitetlər barədə qərar yazın sonunda qəbul olunur, lakin bunun dəyişdirilməsi təklif edilir. Təklif edirik ki, universitetlərin siyahısının təsdiqi qərarı ya payızın sonu qəbul olunsun, və yaxud yazda qəbul olunan siyahı növbəti il üçün də şamil olunsun”.\nİqtisadçı ekspert Qalib Bayramovun sözlərinə görə, xaricdə dövlət hesabına təhsil prosesinin ictimailəşdirilməsinin və şəffaflığının təmin olunması ilə bağlı fəaliyyətlərin həyata keçirilməsi bütövlükdə alqışlanmalıdır. Ekspert bildirir ki, yeni nazirə qədər dövlət proqramı hesabına xaricdə təhsil ictimai vəsaitlərin xərclənməsi sahəsində şəffaflıq və hesabatlılıq baxımından qanunvericilik tələblərinin yerinə yetirilmədiyi bir sahə olub: “Düşünürəm ki, Müsahibə Komissiyasının tərkibinə QHT nümayəndələrinin salınması şəffaflıq baxımından çox mühüm addım olacaq. Yaxşı olardı ki, cəmiyyət tərəfindən daha çox maraq doğuran seçimin ikinci mərhələsi ilə bağlı da kriteriyalar müəyyən olunardı. Düzdür, seçimin ikinci mərhələsi Təhsil Nazirliyindən kənarda, Prezident yanında Təhsil üzrə Komissiya tərəfindən aparılır. Ancaq bütün prosesə rəhbərlik Təhsil Nazirliyinin səlahiyyətindədir”.\nNazirin müraciətlərlə bağlı məhdudiyyətlərin aradan qaldırılması haqda dediklərinin həqiqət olduğunu deyən Q.Bayramovun sözlərinə görə, bu artıq öz bəhrəsini verir, müraciətlərin sayı artır: “Çox təəssüf ki, ötən 6 ildə bu sahədə vəziyyət ürəkaçan olmayıb, müraciət edənlər tələblərə uyğun gəlsələr də, müxtəlif bəhanələrlə geri qaytarılıb, onların sənədləri qəbul edilməyib. Nazirin “bəzi tələbələr dövlət proqramının mahiyyətini sonadək bilmirlər və bəziləri hansı məqsədlə getmək barədə sualı cavablandırarkən deyiblər ki, həmin ölkənin vətəndaşı olmaq niyyətləri var” sözlərində də böyük həqiqət var. Hətta yeni nazirə qədər Təhsil Nazirliyində bu prosesə rəhbərlik edənlər mətbuata verdikləri müsahibələrdə təklif edirdilər ki, dövlət proqramı hesabına xaricdə təhsil alanların bəziləri təhsil aldıqları ölkələrdə qalsalar yaxşıdır. Bu da ictimai fikrin azdırılmasına, cəmiyyətdə proqramın mahiyyəti ilə bağlı yanlış fikirlərin təşəkkül tapmasına imkan verirdi. Bu proqramın məqsədi xaricdə təhsil alan tələbələr hesabına Azərbaycanın kadr ehtiyaclarını təmin etməkdir”.\nEkspertin sözlərinə görə, nazirin səsləndirdiyi təkliflər arasında ən önəmlisi prioritet ixtisasların və universitetlərin siyahısının təsdiq edilməsi ilə bağlı Prezident yanında Təhsil üzrə Komissiyanın qərarının daha tez açıqlanması ilə bağlıdır: “Məsələn, bu il həmin qərar mayda açıqlanıb. Çox yaxşı olardı ki, həmin qərar daha tez – əvvəlki ilin payızında açıqlansın. Bu da imkan verər ki, dövlət hesabına xaricdə təhsilə iddiaçı olan tələbə işlərini - hansı universiteti, ixtisası seçəcəyini - əvvəlcədən planlaşdıra bilsin. Çox istərdim ki, bu proqram çərçivəsində xaricdə təhsilini başa vurmuş və hazırda təhsilini davam etdirənlərin siyahısı http://www.xaricdetehsil.edu.gov.az/ saytına yerləşdirilsin. Artıq bu istiqamətdə addımlar atılır. Bu il ilk dəfə qəbul olunanların siyahısı açıqlanıb. İnanmaq istəyirəm ki, prosesin bütün mərhələlərində şəffaflığın təmin edilməsi ilə bağlı tədbirlər bundan sonra da davam etdiriləcək”.


İran – Səhifə 3 – YolPress Türkcə\nEv / İran (page 3)\n“pens” İranda Olan Etirazları Dəstəklədi\nİyul 24, 2018\tDünya, İran 0\nBazar ertəsi günü Mike Penn, “ABŞ-ın istehsalı olan vitrinini”, barəsində danışaraq, ABŞ-ın əldən gedən qudrətinin Donald Trump dövrundə qayıtmasindan danişaraq, İŞİD ilə mübarizənin Tramp dövründə uğurlu olduğunu iddia etdi. O’ bu bəyanatın fərqli bir hissəsində İrana toxunaraq, Ağ Evin İrana hücüm siyasətlərinə uyğun olaraq, “Tramp küçələrdə etiraz edən iran xalqının …\nİyul 16, 2018\tDünya, İran 0\nYolpressin verdiyi bilgilərlə bağlı, bu barədə İranın xarici işlər naziri Məhəmməd Cavad Zərif “Twitter” səhifəsində məlumat verib. “Bu gün İran qanunsuz şəkilədə birtərəfli sanksiyaları yenidən tətbiq edən ABŞ-ın məsuliyyətə cəlb edilməsi məqsədilə Beynəlxalq Ədalət Məhkəməsinə şikayət ərizəsi ilə müraciət edib. İran ABŞ tərəfindən diplomatiya və hüquqi öhdəliklərə hörmət edilməməsinə baxmayaraq, …\nİran-İslam Resbubilikasının Nəft Naziri Xəbərdarlıq Etdi\nYolpressin verdiyi bilgilərlə bağlı, İranın neft naziri Bijan Namdar Zanqane bəyan edib ki, Next İxrac Edən Ölkələri Bilrliyinin (OPEC) üzvləri öhdəliklərini yerinə yetirməsə, təşkilatın effektivliyi aşağı düşə, 60 illik tarixə malim qurum dağılmaq təhlükəsi ilə üz-üzə qala bilər. Nazir onu da deyib ki, ötən ay bəzi üzv ölkələr OPEC+ razılaşma …\nYerli Dillərdə Öyrətim Yanlış Dır\nİyul 16, 2018\tİran 0\nYolpressin verdiyi bilgilərlə bağlı, Said Mohammad Bohtohei, şənbə günü səhər İsfahanda yerləşən Bakalavr İbtidai Təhsil və Baxım Təhsili səlahiyyətlilərinin bir yığıncaqda etdiyi şərhdə, bütün məktəblərdə və hər hansı bir yerli dilində Fars dilində təhsilin qırmızı təhsil xətti olduğunu elan edərək dedi: fars dili birliyin bir əlamətidir. Təəssüf ki, yerli səviyyədə …\nİrandan çağırış: Trampa qarşı birgə hərəkət edək\nİyul 7, 2018\tİran 0\nYolpress xəbər veririki, bunu jurnalistlərə açıqlamasında İran-islam resbubikikasının Xarici İşlər naziri Məhəmməd Cavad Zərif deyib. “ABŞ Prezidenti bütün beynəlxalq qaydalara zidd hərəkət edir. O, Sakit okean tərəfdaşlığı, iqlim razılaşması, NAFTA-ya qarşı da belə addımlar atdı”, – Zərif bildirib.\n8 İşid Üzvü Edam Olundu\nYolpressin verdiyi bilgilərlə bağlı, İran-islam resbubilikasının 2017-ci ildə paytaxtı Tehranda terror aktının təşkilində iştirak edən 8 İŞİD silahlısını edam edib. Xatırladaq ki, qadın geyimində 4 nəfərdən ibarət qrup 2017-ci il iyunun 7-də İran parlamentinin binasında atəş açıb, sonra hücum edənlərdən biri özünü partladıb. Hücuma həmçinin imam Xomeyninin mavzoleyi məruz qalıb. …\nİyul 3, 2018\tİran 0\nyolpressin verdiyi bilgilərlə bağlı, bu barədə Ruhani İsveçrəyə səfəri zamanı deyib. “Amerikalılar iddia edirlər ki, İranın neft ixracatını tamamilə dayandırmaq istəyirlər. Lakin onlar bu bəyanatın anlamını dərk etmirlər. Çünki region nefti ixrac olunduğu halda, İran neftinin ixrac olunmaması üçün bu bəyanatın heç bir əhəmiyyəti yoxdur. Əgər siz (amerikalılar – red.) …\nHəsən Ruhani: “Hökumət istefa verməyəcək”\nİyun 28, 2018\tİran, Xüsusi xəbərlər 0\nYolpressin aldığı bilgilərlə bağlı, İran-islam prezidenti Həsən Ruhani ölkədəki iqtisadi problemlər vəhökumətin istefası çağırışlarına münasibət bildirərkən dedi: Hökumət istefa verməyəcək. Hökumətin istefa verəcəyini düşünənlər səhv edirlər “Biz səlahiyyət müddətimizin sonuncu gününədək vəzifəmizi icra edəcəyik”, – deyə H.Ruhani vurğulayıb. iran-islam resbubilikasının parlamentinin 50 deputatı iqtisadiyyat və maliyyə naziri Məsud Karbasianın istefası …\nqazipur: ermənilərə aksiya izni verilir ancaq biz türklərə yox + film\nAprel 26, 2018\tAzərbaycan (İran), İran 0\nyolpressin verdiyi bilgilərlə bağlı, nadir qazipur bu gün parlimanın ələni oturumunda işçı günününə işarət edərək, silahsiz yığınaqları islamla təzzad da olmayan yığınaqları vurğulayan 27inci ana yada maddəsin xatırladaraq, daxili işlər nazirindən işçilərə yığınaq qurmaq izni verilməsin istədi. o’ ardında keçən gün ermənilərin azadcasına tehranda yığınaq qurmağına işarət edərək dedi: təəssüflərlə …\nprezident ruhani azərbaycanın bağlanan sənət mərkəzkərinin dirilməsinə tədbir qılsın\nAprel 24, 2018\tAzərbaycan (İran), İran 0\nyolpressin verdiyi bilgilərlə bağlı, yusuf davudi prezident ruhaninin dpğu azərbaycana gəlməsinə işarət edərək, millətin prezidentdən tələblərin şərh etdi: prezidentdən əsas istəklərimizdən biri, yollar və otubabların səhmanlaşmasıdır ki doğu azərbarcanda yol qəzalarının sayı fələyə çıxıb. o’artşrdı: Doğu azərbaycanın neçə xafici olkəyəlyə qonşu olduğuna baxaraq, batı azərbaycanın sayir böllərlədə ilgi yolu sayılır …


Avtobuslarda gediş haqqı: Gürcüstanda, Ermənistanda və Azərbaycanda - - RƏQƏMLƏR\nAvtobuslarda gediş haqqı: Gürcüstanda, Ermənistanda və Azərbaycanda - RƏQƏMLƏR\nBildiyimiz kimi, marşrut avtobuslarında əsas xərclər istifadə olunan yanacaqla bağlı olur.\nYeniavaz.com xəbər verir ki, bu səbəbdən də marşrut avtobuslarında gediş haqqı müəyyən olunarkən yanacağın qiyməti əsas götürülür. Dəfələrlə müşahidə etmişik ki, ölkədə yanacağın qiyməti artan zaman marşrut avtobuslarında da gediş haqqı artırılır. Onu da qeyd edək ki, şəhərdaxili marşrut avtobuslarında yanacaq növü kimi əsasən dizeldən istifadə olunur.\nBir ölkənin marşrut avtobuslarında gediş haqqını digər ölkələrlə müqayisə edən zaman təkcə gediş haqqını deyil, həm də yanacağın qiymətini müqayisə etmək lazımdır. Çünki yanacağın baha olduğu ölkələrdə gediş haqqının da yüksək olması lazımdır. Lakin, maraqlıdır ki, iki qonşu ölkədə - Gürcüstan və Ermənistanda yanacağın qiyməti Azərbaycanla müqayisədə yüksək olsa da, marşrut avtobuslarında gediş haqqı Azərbaycanla eyni səviyyədədir.\nAzərbaycanda dizelin 1 litrinin qiyməti 60 qəpik (0,35 dollar) təşkil edir. Paytaxt Bakıda xidmət göstərən marşrut avtobuslarında gediş haqqı 30 qəpiyə (0,18 dollar) bərabərdir. Rəqəmlərdən də göründüyü kimi Azərbaycanda gediş haqqı yanacağın (1 litr) qiymətindən cəmi 1,9 dəfə azdır.\nErmənistanda dizelin 1 litrinin qiyməti 420 dram (0,88 dollar) təşkil edir. Paytaxt İrəvanda xidmət göstərən marşrut avtobuslarında gediş haqqı isə 100 dram (0,21 dollar) bərabərdir. Rəqəmlərdən də göründüyü kimi Ermənistanda gediş haqqı yanacağın (1 litr) qiymətindən 4,2 dəfə azdır.\nGürcüstanda isə dizelin 1 litrinin qiyməti 2,7 lari (0,91 dollar) təşkil edir. Paytaxt Tbilisidə xidmət göstərən marşrut avtobuslarında gediş haqqı isə 50 tetri (0,17 dollar) bərabərdir. Rəqəmlərdən də göründüyü kimi Gürcüstanda gediş haqqı yanacağın (1 litr) qiymətindən 5,4 dəfə azdır.\n(1 lt - dollar) Gediş Haqqı\n(1 gediş - dollar) Fərq\nGürcüstan 0,91 dollar 0,17 dollar 5,9\nErmənistan 0,88 dollar 0,21 dollar 4,2\nAzərbaycan 0,35 dollar 0,18 dollar 1,9


Moqerini: Nüvə anlaşması qorunmalıdır - Sahar Azeri\nJul 16, 2019 07:40 Asia/Baku\nAvropa Birliyinin xarici işlər və təhlükəsizlik siyasəti üzrə ali nümayəndəsi dünən gecə bu birliyin Brüsseldə keçiriən xarici işlər nazirləri iclasından sonra bir daha nüvə anlaşmasının önəmini vurğulayıb və bu beynəlxalq anlaşmanın qorunmasını istəyib.\nMüxbirlər qarşısında nüvə anlaşması üçün heç bir alternativin olmadığını qeyd edən Federika Moqerini vurğulayıb ki, bu beynəlxalq anlaşma hamının maraqları istiqamətindədir.\nAvropa Birliyinin xarici işlər və təhlükəsizlik siyasəti üzrə ali nümayəndəsi İranın son nüvə anlaşması addımlarına da işarə edib. Deyib ki, hal-hazırda nüvə anlaşması tərəflərindən heç biri İranın son hərəkətlərini nüvə anlaşmasının ciddi şəkildə pozulması bilmir.\nİran İslam Respublikası cari il mayın 8-də, yəni Amerikanın nüvə anlaşmasından çıxmasından bir il sonra, eləcə də ABŞ-ın bu hərəkətinin iqtisadi nəticələrinin əvəzini çıxmaq istiqamətində Avropanın təklif etdiyi həll yollarının faydasız olmasnın sübuta yetməsindən sonra bildirdi ki, nüvə anlaşmasının 26 və 36-cı maddələrinə əsasən, özünün bu anlaşmadakı öhdəliklərinin bir hissəsini dayandırır.\nİran İslam Respublikası iyulun 7-də nüvə anlaşmasındakı öhdəliklərini icra etmələri üçün avropalılara verdiyi 60 günlük möhlətin başa çatmasından sonra 3,67 faizlik zənginləşdirmə səviyyəsini keçmək prosesinə başladı.\nİran özünün nüvə anlaşması öhdəliklərinin azaldılmasının davamına təkid edərək, bildiribdir ki, bu hərəkətlər anlaşma şəriklərinin öz öhdəliklərini yerinə yetirmək üçün lazımi addımları atacaqları təqdirdə, sürətlə geridönəsidir.


Mənzil almaq istəyənlərə şad xəbər » Reyting.az\nMənzil almaq istəyənlərə şad xəbər - Dəyişiklik\nTarix: 17-11-2017 19:02 | Bölmə: Xəbər lenti\nKomitə sədri Əli Hüseynli bildirib ki, sənəd qanunvericilik təşəbbüsü qaydasında ölkə prezidenti tərəfindən parlamentə təqdim olunub. Məcəllənin bir sıra maddələrinə zəruri düzəlişlər edilib.\nTəqdim olunan qanun layihəsi daşınmaz əmlaka sərəncam verilməsi və onun dövlət reyestrinin aparılması sahəsində fəaliyyətin təkmilləşdirilməsi, tikintisi başa çatmayan binalarda mənzillərin alqı-satqı prosesinin tənzimlənməsi məqsədilə hazırlanıb. Tikintisi başa çatmayan çoxmənzilli binalarda mənzillərə sərəncam verilməsi haqqında müqavilələr notariat qaydasında təsdiqlənməli və daşınmaz əmlakın dövlət reyestrində təminat qeydi aparılmalıdır.\nTəminat qeydinin aparılmasının xüsusiyyətləri Mülki Məcəllənin 147-ci maddəsi ilə müəyyən olunur. Burada nəzərdə tutulan "qabaqcadan qeydiyyat” institutu təkmilləşdirilərək "torpaq sahəsi barədə təminat qeydi” institutu olaraq formalaşdırılıb. Mənzillərin satışı zamanı mülkiyyətçi torpaq sahəsi barədə alıcının xeyrinə təminat qeydini notarius və daşınmaz əmlakın dövlət reyestri vasitəsilə aparacaq. Bu qeyd şəffaf şəkildə, elektron qaydada, mülkiyyətçinin reyestrə birbaşa müraciəti olmadan həyata keçirilir.\nMüzakirələrdən sonra layihə plenar iclasa tövsiyə olunub


Siyasət » Səhifə 5 » BolgeXeber.Com - İnformasiya agentliyi ~ Bölgələrdən xəbəriniz olsun!\n“Onların əlində nüvə başlıqlı raket var, amma mən istəmirəm”\n“İndi birilərinin əlində nüvə başlıqlı raket var. Özü də, bir-iki ədəd deyil...Amma mənim əlimdə nüvə başlıqlı raket olmasın. Mən bunu qəbul etmirəm”.\n05 sentyabr 15:26\nTramp bir həftədə 62 dəfə yalan danışıb\nABŞ prezidenti Donald Tramp Ağ evdə keçirdiyi brifinqdə “Dorian” qasırğasının Alabama ştatını da vuracağı iddiasına haqq qazandırmaq üçün təhrif edilən saxta xəritə göstərib.\n05 sentyabr 15:14\nİran prezidenti Həsən Ruhani ABŞ-la nüvə danışıqlarının davam etdirilməsi üçün şərtini açıqlayıb.\n03 sentyabr 11:22\nGürcüstanın Baş naziri Mamuka Baxtadze istefa verib.\n02 sentyabr 13:45\nPrezident İlham Əliyev Qırğızıstan və Malayziyanın dövlət başçılarını təbrik edib\nPrezident İlham Əliyev Müstəqillik Günü münasibətilə Qırğız Respublikasının Prezidenti Sooronbay Jeenbekova təbrik məktubu göndərib.\n30 avqust 18:11\nƏli Həsənov: "Azərbaycan ordusunun ZƏFƏR YÜRÜŞÜ uzaqda deyil"\n30 avqust 13:36\nAzərbaycan Xalq Cəbhəsi Partiyasının (AXCP) funksioneri Seymur Həzi cəza müddəti başa çatdığı üçün azadlığa çıxıb.\n29 avqust 12:10\nXİN rəsmisi: “Əgər o xalqını barmağına dolamaq istəyirsə...”\n"Ermənistanın Baş Naziri Nikol Paşinyanın Dağlıq Qarabağ Muxtar Vilayətinin (DQMV) Azərbaycan SSR-dən zor gücü ilə ayrılmasını Azərbaycanın SSRİ-dən çıxması prosesi ilə əsaslandırmaq cəhdi onun hüquqi savadsızlığının və ya yalana əl atmasının sübutudur. Ermənistanın\n28 avqust 16:14\nƏrdoğan: Qarabağdakı qətliamları unutmadıq\nTürkiyə Prezidenti Rəcəb Tayyib Ərdoğan Malazgird qələbəsinin 948-ci ildönümü ilə bağlı keçirilən bayram tədbirində Dağlıq Qarabağ münaqişəsinə də toxunub.\n26 avqust 11:54\nTürkiyədə Əhməd Davudoğlu və Əli Babacanın partiya quracağı ilə bağlı müzakirələrin davam etdiyi bir zamanda Patent və Marka İdarəsinə yeni partiya ilə bağlı müraciət daxil olub.\n24 avqust 10:22\nRusiyalı müxalif Aleksey Navalnı azad edilib.\nErmənistan BMT-də üzvlük haqqından sui istifadə edərək BMT-dəki nümayəndəsinin Baş katibə ünvanlandığı məktubunun əlavəsi qismində Azərbaycanın hazırda Ermənistan silahlı qüvvələrinin işğalı altında olan ərazilərdəki qanunsuz separatçı rejimin kağızını yayıb\nBöyük Britaniyanın “Channel 4” telekanalı Rusiya Prezidenti Vladimir Putin haqqında sənədli film çəkməyə hazırlaşır\n22 avqust 12:20\nƏvvəlki səhifə1 2 3 4 5 6 7 8 9 10 ... 166Növbəti səhifə


Biləsuvar gömrük postunda İran vətəndaşının yükündə narkotik maddə tapılıb.\nDövlət Gömrük Komitəsindən "Ölkə.Az"a verilən məlumata görə, Cənub Ərazi Baş Gömrük İdarəsinin Biləsuvar gömrük postunda İrandan piyada gələn həmin ölkə vətəndaşı Eskandarabadı Arash Modıra piyada xətti ilə gömrük nəzarəti həyata keçirilən salona daxil olub və əl yükləri rentgen aparatı ilə yoxlanılarkən monitorda şübhəli predmetlərin təsviri görünüb.\nŞifahi sorğu-sual zamanı əl yüklərində gömrük nəzarətindən gizlədilən və ya gömrük nəzarətinə mütləq bəyan olunmalı hər hansı predmetin, o cümlədən narkotik vasitə və psixotrop maddələrin olmadığını bildirib.\nBaxış zamanı vətəndaşa məxsus əl yükündə içərisinə qaşıq, çəngəl, bıçaq dəsti yığılmış düzbucaqlı formalı qutunun üst, arxa və alt divarlarında malların aşkar edilməsini çətinləşdirən üsullardan istifadə etməklə gömrük nəzarətindən gizlədilmiş cəmi 8 ədəd bağlamalarda, ümumi çəkisi 3462 qram olan tünd qəhvəyi rəngli narkotik vasitə - tiryək aşkar edilib.\nPrezident SOCAR-ın işçilərini təltif etdi — SƏRƏNCAM\nİki əsrlik 115 kəhriz bərpa edilir — VİDEO\nŞəmkir rayonunun Çinarlı qəsəbəsində tarixi kəhrizlərin bərpasına başlanılıb. Uzun illər yararsız vəziyyətdə olan və istifadəsi tamamilə dayanan su mənbəyi yenidən əhalinin istifadəsinə verilmək üçün hazırlanır.\nQəsəbədəki kəhrizlərin tarixi iki əsrə yaxındır. Su quyuları vaxtilə burada yaşayan almanlar tərəfindən qazılıb və əsas içməli su mənbəyi kimi istifadə edilib. Qəsəbədəki yeraltı kəhrizlərin ümumi sayı 115 ədəddir. Artıq 58 su mənbəyinin fəaliyyəti bərpa olunub.\nİlkin araşdırmalara görə, kəhrizlər Çinarlı qəsəbəsini iki əsas istiqamət üzrə içməli su ilə təmin edəcək. İstifadəyə verilən su quyularının dərinliyi nəzərə alınaraq, təhlükəsizlik tədbirləri baxımından kəhrizlərin üzəri xüsusi beton piltələrlə örtüləcək. Bu məqsədlə rayon İcra Hakimiyyəti xüsusi beton piltələr sifariş edib. Su quyuları vətəndaşların suvarma suyunu da yaxşılaşdırmaq gücündədir. Kəhrizlərin tam istifadəyə verilməsi nəzərdə tutulan müddətdə başa çatdırılacaq.\nYenidoğulmuşlarda göz dibi müayinəsi vacibdirmi? — HƏKİM RƏYİ\nVaxtından əvvəl doğulmuşlarda postnatal korluq tor qişa damarlarının və tor qişasının periferik hissəsinin zədələnməsi, yenidoğulmuşların retinopatoyası səbəbindən yarana bilər. Hamiləliyin dördüncü ayından inkişaf etməyə başlayan tor qişa damarları doqquzuncu aya yaxın tam formalaşmış olur.\nBu barədə Mərkəzi Gömrük Hospitalının “Facebook” səhifəsindən yayımlanan “Həkim məsləhəti” rubrikasında hospitalın oftalmoloqu, tibb üzrə fəlsəfə doktoru Aynurə Əliyeva məlumat verib.\nA.Əliyeva “Vaxtından əvvəl doğulmuşların göz müayinəsi nə üçün vacibdir?” sualını cavablandırıb.\nOnun sözlərinə görə, hamilələyin 32-ci həftəsində və ya daha tez doğulan və 1500 qram çəkiyə qədər olan körpələr bu risk qrupuna aid olurlar:\n“Bu səbəbdən çəkisi 1 kq 500 qrama qədər olan yenidoğulmuşlar 4-6 həftəliklərində göz müayinəsindən keçməlidirlər. Əgər vaxtından əvvəl doğulmuş körpələrdə prematur retinopatiya aşkarlanmasa 4-6 həftədən sonra təkrar müayinə edilməlidir.\nVaxtından əvvəl doğulmuş risk qrupunda olan uşaqlarda ilk 4-6 həftələr müddətində patoloji damarlar yarana bilər. Məhz bu mərhələdə göz dibi müayinəsi önəmlidir”.\nHəmçinin, 28-ci həftəsindən tez doğulan və 1-2 ay küvezdə qalan körpələrin də böyük risk qrupunda olduğunu deyən həkim, bu məqamda valideynləri ehtiyatlı olmağa səsləyib:\n“Xüsusilə 1 kq 250 qram çəkili körpələr, ilk yeddi gün müddətində yüksək oksigen müalicəsi aldıqlarına görə mütləq oftalmoloq müşahidəsi altında olmalıdırlar. İlk göz dibi müayinəsindən sonrakı müayinələr göz dibinin vəziyyətindən asılı olaraq iki həftədən bir təkrarlanır. Uşaqlarda normal inkişaf getdikcə bəzən patoloji damarlar öz-özünə keçir.\n90 faiz hallarda xəstəliyin inkişafı dayanır. Bəzi hallarda isə stabil qalır və ya ağırlaşaraq qansızma, tor qişa qopması, katarakta, ikincili qlaukoma, çəplik, ambliopiya ilə nəticələnə bilir.\nMəhz bu vəziyyətə görə hər bir vaxtından əvvəl doğulan körpələr korluğa səbəb olan ağırlaşmaların qarşısını almaq məqsədilə mütləq göz dibi müayinəsini keçməlidirlər. Xəstəliyin mərhələsindən asılı olaraq lazer koaqulyasiya və medikamentoz müalicə tətbiq olunur. Bəzi hallarda cərrahi müdaxilələr də istisna deyil”.\nPrezident bir qrup neft sənayesi işçisini təltif etdi — SƏRƏNCAM\n20:00 Televizora yaxından baxmaq kor etmir — Səhv bildiyimiz 5 məlumat\n19:17 Bu ölkədə subay insanlara boş qutu hədiyyə EDİRLƏR


"Qaraj" dostlar klubu\n18:52 03-05-2019 277\nZəhmətkeşlərin həmrəylik günü\nHər bir insanın özünəməxsus şakəri, hobbisi, maraq dairəsi olur. Biz tətəflərdə buna "bazlıq" da deyirlər. Bu şakərindən boş, asudə vaxtını keçirmək üçün istifadə edənlər olduğu kimi, hobbisindən səmərəli istifadə edərək mənfəət əldə edənlər də var. Aramızda hobbi sözünün həqiqətən də "bazlıq" mənasını ifadə etdiyini deyənlər də var, bunu inkar edənlər də. Biz də bazlığa meyilli xalq olduğumuzdan "quşbaz", "itbaz", "qumarbaz", "arvadbaz", "siyasətbaz" kimi ifadələr leksikonumuzda geniş yer tutur.\nMüasir dünyamızda İnformasiya Kommunikasiya Texnologiyaları həyatımızın bütün sahələrinə nüfuz etdiyi kimi, bazlıq sahəsinə də təsirsiz ötüşməyib. Artıq "telefonbazlar", "istiqrambazlar", "feisbokbazlar" şəbəkəsi formalaşıb ki, bütün bazlıqları üstələyib. Yaşlı nəslin nümayəndələri isə bu texnologiyalara çox da meyil etmədiklərindən, özlərinin köhnə şakərlərini davam etdirirlər, yəni "nərdbazlıq", "dominobazlıq", "futbolbazlıq" və s. Bütün bu bazlıqların gerçəkləşdirilməsi üçün isə lazımdır ki, buna (maddi, mənəvi və vaxt) imkanın olsun. Günümüzün yaşlı insanlarının maddi durumu (söhbət sadə, zəhmətkeş insanlardan gedir) hamıya bəllidir. Bu səbəbdən də, bir çoxları öz şakərindən əl çəkiblər və sadəcə, mövcudluqlarını sürdürməkdədirlər.\nAncaq biz optimist nəslin nümayədələriyik, ruhdan düşmək, depressiya kimi hallar bizlik deyil. Buna görə də, mövcud imkanlardan istifadə edib çalışırıq ki, yaşam tərzimizi özümüz tənzimləyək. Bunun üçün heç olmasa, maraq dairələri bir qədər uyğun gələn insanlar bir-biriləri ilə ünsiyyət qurmağı bacarmalıdır. Müasir gənclik daha çox virtual ünsiyyətə üstünlük versə də, yaşlı insanlar əvvəllər olduğu kimi, canlı ünsiyyətə can atırlar.\nVarlı-hallı insanlar öz hobbilərini müxtəlif ölkələrdə istirahət etməklə gerçəkləşdirir, bayramlarını da dünyanın maraqlı yerlərində gəzməklə qeyd edirlər. Azad, müstəqil dövlət olan Azərbaycanımızın zəhmətkeşlərinin bütün bunlardan məhrum olduqlarını nəzərə alıb, biz də öz şakərimizi öldürmək üçün "Qaraj" dostlər klubunu təsis etmişik və asudə vaxtımızı burada nərd, domino oynamaqla keçiririk. Bu toplantıların əsas atributu isə samovar çayıdır, gücümüz və imkanımız buna çatır.\nArtıq 3-4 gündür ki, sosial şəbəkələrdə, mediada 1 may gününün ölkəmizdə nə üçün bayram kimi qeyd olunmadığı geniş müzakirə mövzusuna çevrilib. Bildiyiniz kimi, 1 may günü bütün dünyada zəhmətkeşlərin həmrəylik günü kimi qeyd olunurdu. Olunurdu ona görə deyirəm ki, hazırda bu gün heç də hər yerdə, o cümlədən Azərbaycanda bayram kimi qeyd olunmur. Mən bunun səbəbini şərh etmək istəmirəm. Bəlkə də, sovet rejimi dağılan ərəfədə bu bayramdan xoşu gəlməyən, zəhmətkeşlərin həmrəyliyindən əndişə keçirən bir qrup hesab edib ki, məmləkətimizdə zəhmətkeşlərin həmrəyliyinə ehtiyac yoxdur və bayramın ləğv olunması barədə qərar çıxarıb. Əslində, elə belə də var. Bu gün canım Azərbaycanda heç bir şeyə sahib olmayan ən məzlum bəndə zəhmətkeş insanlardır, onların da bir yerə toplanması, həmrəylikləri arzuolunan deyil. Çünki zəhmətkeş insanların zəhməti sayəsində "yağ içində böyrək" kimi yaşayanlar, zəhmətkeşlərin necə yaşadıqlarını nə düşünmək, nə də eşitmək istəmirlər. Belə olmasaydı, bu məmləkətdə zəhmətkeşlərin maaş və təqaüdləri 160-300 manat, həmin zəhmətkeşlərin hesabına dolanan məmurların isə maaş və təqaüdləri 1000-3000 manat civarında olmazdı.\nƏlqərəz, bu başqa bir mövzunun söhbətidir və qalsın gələn dəfəyə.\nBiz "Qaraj" dostlar klubunun üzvləri olan zəhmətkeş insanlar da, öz imkanlarımız daxilində yaxın məsafəyə bir yürüş keçirtdik. Daha sonra öz "Qaraj"ımıza yığışıb, 1 may dünya zəhmətkeşlərinin həmrəylik gününü qeyd etdik. Mən bu qaraj sahibi, oraya yığışan insanların hər biri barədə bir kitab söz danışa bilərəm, sadəcə olaraq bu insanlar zəhmətkeş olduqları qədər də səmimi olduqlarından onlar adlarının bu yazıda çəkilməsini istəmədilər. Bununla belə bir neçə kəlmə demək zorundayam.\nBuraya toplaşan insanlar var-dövlət, sərvət sahibi olmasalar da, vətənlərini, dövlətini, millətini sevən, müstəqil dövlətimiz uğrunda canlarından belə keçməyə hazır zəhmətkeş insanlardırlar. Buraya toplaşan insanlar var-dövlət, sərvət sahibi deyillər, lakin onların o qədər geniş, səmimi qəlbləri var ki, heç bir sərvətlə müqayisə oluna bilməz.\nBuraya toplaşan insanlar var-dövlət, sərvət sahibi deyillər, lakin, məhz belə insanlar barəsində deyilb ki,"onlarla kəşfiyyata getmək olar".\nBiz bu bayramı öz bildiyimiz kimi qeyd etdik. Kim özünü əsl zəhmətkeş hesab edib, bu bayramı qeyd edibsə, Bayramınız Mübarək!\nKim keçirməyibsə, canları sağ olsun. Bir gün gələr onlar da özləri üçün bir "Darmayedı"(başqasının hesabına yeyənlər) bayramı təsis edərlər, biz də həmin bayramı "boykot" edərik.\nƏn əsası, Allah hamıya cansağlığı versin, Amin!


Ultrasəs müayinə (USM) səs dalğalarından faydalanaraq daxili orqanların görüntüləmə üsuludur.\nRentgen şüaları kimi, ultradalğalı şüalar da toxumaların arasından keçir və sonra da əks olunur. Əks olunduqda bu şüalar monitorda müəyyən təsvirlər yaradır. Bu təsvirlərə əsaslanaraq həkim pasientin orqan və toxumalarının vəziyyətini qiymətləndirir. Müayinələr tam ağrısız və öncədən hazırlıq tələb olunmadan aparılır.\nÇanaq boşluğu orqanları\nSerero vaskular dopler\nAşağı ətrafların arterial və venoz doppleri\nYuxarıətrafların arterial vəvenozdoppleri\nTibbi görüntüləmə cihazlarımız son model olması ilə bərabər, çox yüksək keyfiyyətli görüntüsü, diaqnostik informativliyi ilə fərqlənir. USM Müayinələri Hayat klinikasında olan GE Voluson E6 və Logic S7 aparatları vasitəsilə aparılır.\n• Voluson E6 vizualizasiyakeyfiyyətinitəminedir.\n• SonoVCAD ™ heart proqramı, tövsiyəediləntaramabölmələrinəuyğunolaraq, dölüngörüntülərinivəaortikarşımıaraşdırmaqüçünyenibiralqoritmhazırlayır.\n• SonoAVC ™ follicle avtomatikolaraqanexogenstrukturlarınsayını, ölçüsünüvəhəcminiyumurtalığın 3D görüntüsündənvə s. hesablayır.\n• İnformativvəpraktikicəhətdənzərərsizolanbuaparatvasitəsiləqarınboşluğuorqanlarının, böyrəklərin, kiçikçanaqorqanlarının, qalxanabənzərvəzinin, ürəyin, damarların, hamiləliyinvə s. müayinələrihəyatakeçirilir


Ermənistan səfirliyi qarşısında etiraz aksiyası keçirildi\nABŞ-ın paytaxtı Vaşinqtonda Ermənistanın terrorçu və işğalçı siyasətinə qarşı kütləvi etiraz aksiyası keçirilib.\nXəzərXəbər Report.az-a istinadən xəbər verir ki, Ermənistanın ABŞ paytaxtındakı səfirliyinin binası qarşısında Xocalı soyqırımının 28-ci ildönümü ilə əlaqədar toplaşan soydaşlarımız işğala son qoyulmasını və Xocalı soyqırımının tanınmasını tələb ediblər.\nABŞ Azərbaycanlıları Şəbəkəsinin təşkilatçılığı ilə keçirilən aksiyada Birləşmiş Ştatların bir çox şəhərlərində yaşayan diaspor fəalları iştirak ediblər. Əllərində Azərbaycan bayraqları tutan nümayişçilər Ermənistanın ölkəmizə qarşı təcavüzü, Xocalı soyqırımı haqqında məlumatları əks etdirən fotolarla, plakatlarla "Xocalıya ədalət!" şüarlarını səsləndiriblər. Aksiyada soyqırımını törədənlərin dünya ictimaiyyəti tərəfindən tanınması və cinayətkarların beynəlxalq məhkəməyə verilməsi tələb edilib.\nAksiyanın sonunda Xocalı qurbanlarının xatirəsi bir dəqiqəlik sükutla yad edilib, Azərbaycanın dövlət himni səsləndirilib.\nQeyd edək ki, ABŞ Azərbaycanlıları Şəbəkəsi hər il Xocalı qətliamı qurbanlarının xatirəsinə ehtiram əlaməti olaraq soyqırımının tanınması tələbi ilə etiraz aksiyası keçirir.


Deputat Aqil Abbas Alimlərə Acıqlandı: Azərbaycan Dilinin Başına Oyun Açmayın - YALAN.info\nYALAN.info Cəmiyyət Deputat Aqil Abbas Alimlərə Acıqlandı: Azərbaycan Dilinin Başına Oyun Açmayın\nMilli Məclisin deputatı Aqil Abbasın evini ermənilər dağıtdı\nYazıçı, Milli Məclisin deputatı Aqil Abbas deyir ki, Azərbaycan Milli Elmlər Akademiyasının alimləri elə bil dilimizi korlamağa çalışırlar.\nYALAN.info Online Xəbərlər və İnformasiya Saytı bildirir ki, bunu yazıçı, millət vəkili Aqil Abbas deyib:\n“İndi də yeni bir Orfoqrafiya lüğəti yaradıblar, məsələn, “qəşəng” sözü “qəşənk” yazılmalıdır. Niyə, qaqa, “k”la yazanda hamımız “qəşənk” olacağıq? Nə bilim, day bir də hansısa hərfləri dəyişirlər” – deyən millət vəkilinin sözlərinə görə, orta məktəblərimizdə müəllimlərimiz “qəşəng” sözünü uşaqlara heç “qəşəng” kimi öyrədə bilmirlər, bir imla yazdırılsa, 80 faizində yüz orfoqrafik səhv tapılar.\n“İndi də “qəşənk” yazmağı öyrədəcəyik. Nə bilim iki samitin biri düşməlidi, “ədəbiyyat” yox, “ədəbiyat” yazılmalıdı, “riyaziyyat” yox, “riyaziyat” yazılmalıdı. Deməli, adında iki samit olanlar gedib pasportlarını, şəxsiyyət vəsiqələrini dəyişməlidirlər də?! Məsələn, “Məhərrəm” yazılmalıdır “Məhərəm”, adam da səhv elədi ortadakı “ə”ni yedi “Məhərəm” oldu “Məhrəm”. Məsələn, “eşşək” sözünü “eşək” yazmalıyıq. “Eşək” hara, “eşşək” hara?! Hələ elə adamlar var ki, onlara “eşşək” deyəndə də ürəyin soyumur, üç “ş”la deyəndə ləzzət eləyir.\nHörmətli, alimlər! Möhtərəm Prezidentimiz İlham Əliyev Azərbaycan dilinin inkişaf etdirilməsi ilə bağlı sərəncam verib, başına oyun açılması ilə bağlı yox. İndi iki samitdən birini ixtisar etsək, onda Azərbaycan Milli Elmlər Akademiyası day indidən belə Azərbaycan Mili Elmlər Akademiyası yazılacaq? Mən ölüm, nə təhər dedim?! Qəşşənggg! Üzr istəyirəm, qəşənk!\nHörmətli alimlər, imkan tapanda Vaqifi, Süleyman Rəhimovu, Səməd Vurğunu təzədən bir oxuyun. O qədər unutduğumuz söz tapacaqsınız ki, özü də təmiz Azərbaycan dilində! Yox, əgər buna imkanınız yoxdusa, onda heç olmasa xarici işlər nazirimiz Elmar Məmmədyarovu məsləhətçi kimi Akademiyaya çağırın” – deyə, A. Abbas sözlərinə artırıb.\nÖncəki xəbərAvropa Birliyi Metsamor AES-in Bağlanması üçün 200 Milyon Avro Ayıracaq\nSonrakı xəbərSOCAR: Palmali Şirkətlər Qrupunun Bizə Böyük Ölçüdə Borcları Var


Saxa — Vikipediya - Haqqinda Melumat - Vikipedia\n▲970.105 nəf. (2020)\nƏhalisi 1.1 milyon nəfərdir . Əhalisinin 45.54%-ni saxalar (yakutlar) təskil edir. Saxalar türk əsilli xalqdır , Rusiyada saylari 443.9 mindir .Paytaxtı Yakutsk (Saxaca Дьокуускай) şəhəridir . Saxa Respublikası inzibati cəhətdən 33 rayona (yakut dilində – ulusa) bölünür. Respublikanın əhalisi 13 şəhərdə, 55 şəhər tipli qəsəbədə, 551 kənddə (ümumi 587 yaşayış məntəqəsində) məskunlaşmışdır .\nSaxa Respublikasında yayılmış əsas dinlər pravoslavlıq, protestantizm (əsasən baptizm və əllincilər), katoliklik (XIX əsrdə Polşa və Litvadan sürgün edilənlərin nəsilləri və XX əsrdə bura köçənlər), islam (XIX əsrdə sürgün edilən tatar və başqırdların nəsilləri və müasir dövrdə Orta Asiya və Şimali Qafqazdan bura köçmüş şəxslər), buddizmdir (buryatlar). Saxaların əksəriyyəti inanırlar.\nƏn böyük yaşayış yerləri\nLast edited on 26 noyabr 2019, at 09:23\nBu səhifə sonuncu dəfə 26 noyabr 2019 tarixində, saat 09:23-də redaktə edilib.


Qış üçün çəkmələr » Qadin.Net ~ İlk milli qadın portalı\nQış üçün çəkmələr\nBütün xanımlar hər fəsildə olduğu kimi, qışda da cazibədar görünmək istəyirlər. Əgər siz də qış fəslində gözəl gözoxşayan görünmək istəyirsinizsə geyiminizlə uyğunlaşdırıb bu, 2013-2014-cü ilin dəbi olan çəkmələrdən istifadə edə bilərsiniz. İnşaAllah bəyənərsiniz.\nUzunboğazlı ipli çəkmələrin bir növü. Ortadakı zebra naxışlı çəkmə də gözəldir.\nNazik dabanlı çəkmələr də gözəldir. Bəyəndinizmi?\nÇox hündür geyinməyən xanımlar üçün nəzərdə tutulub.\nQısa boğazlı çəkmələri sevənlər üçün gözəl modeldir.\nDizdən yuxarı geyinən xanımlar üçündür. Bu daha çox uzunboylu xanımlara daha çox yaraşar. Qısaboyluları daha da qisa göstərər.\nTünd qırmızı rəngi sevənlər üçün halqalı zəncirli ipli çəkmə.\nYeniyetmə qızlara məxsus tərzdir, onların yaşına daha çox uyğundur.\nHalqalı zəncirli daha bir çəkmə.\nÜzəri naxışlı çəkmələr də gözəldir, elə deyilmi?\nİdman üslubunu sevən xanımlar üçün nəzərdə tutulub, əgər istəsəniz sadə geyimlə də uyğunlaşdıra bilərsiniz.\nAğ və göy rəngi sevənlər üçün çəkmə.\nİncə ayaqlı xanımlar üçün gözəl seçimdir.\nRəngarəng çəkmələri çox gözəldir.\nAğ və qara rəngli çəkmələr palto ilə daha gözəl görünər.\nBu xəz çəkmələr idman geyimləri ilə daha çox yaraşar.\nYumru ağ düymələrlə bəzədilmiş çəkmə geyiminizi gözəl tamamlayacaq.\nBəs bu naxışları bəyəndinizmi?\nQəribə topuqlu çəkmələr sizlər üçündür.\nDəbli yarımboğaz çəkmələr\nGözəl çəkmə modelləri\n№ 80 - Müəllif: nilu\n№ 79 - Müəllif: www.guler1994\nMenim zovqume uygun deyil yenede sag Olun\n№ 78 - Müəllif: mehine\nmenlikn deyil 15-ci sekil gulmelidi\n№ 77 - Müəllif: teris7777\nBeyendiklerimde oldu tewekkurler\n№ 76 - Müəllif: girl2013nika\nwerhler ucun tewekkurler\n№ 75 - Müəllif: gunes eliyeva\nmenim tarzim deyil ama emeyimize gore twk.\n№ 74 - Müəllif: xedice 033\n№ 73 - Müəllif: 1981,\n№ 72 - Müəllif: Ryos\nBeyendiklerim oldu..teshakkurler canim\n№ 71 - Müəllif: bay_gril89\nOqədər də bəyənmədim


Sumqayıtda taksi sürücüsünü öldürüb cibindən 19 manat aparanlar TUTULDU\nÖlkənin daxili işlər və prokurorluqorqanlarının peşəkarlıqla həyata keçirdikləri əməliyyat-axtarış və istintaq hərəkətləri nəticəsində Sumqayıt şəhərində baş verən qətl hadisəsinin üstü açılıb.\nBelə ki, cari il mayın 8-də Sumqayıt şəhəri H.Z.Tağıyev qəsəbəsi ərazisində “Mersedes” markalı avtomobilin sükanı arxasında çoxsaylı bıçaq xəsərətləri nəticəsində naməlum bir şəxsin öldürülməsi barədə Şəhər Polis İdarəsinə məlumat daxil olub. Dərhal Polis İdarəsi və şəhər prokurorluğu rəhbərliyinin iştirakı ilə hadisə yerinə baxış keçirilib, təxirəsalınmaz istintaq hərəkətləri aparılaraq müvafiq əl-barmaq izləri götürülüb, meyidi tapılan şəxsin “Mersedes” markalı avtomobilin sürücüsü, paytaxt sakini Aydın Şıxəliyev olması müəyyənləşdirilib.\nSaxlanılanların digər cinayətlərdə iştirakları da istisna olunmur. Onların əməllərindən zərərçəkən başqa vətəndaşlar varsa, bu barədə Daxili İşlər Nazirliyinin “102 - Zəng Mərkəzi” Xidmətinə və ya Sumqayıt Şəhər Polis İdarəsinə müraciət edə bilərlər. (Report)\n09 may 2021, 13:15 362\n09 may 2021, 12:19 395\n08 may 2021, 18:58 429


Mətbuat pr 3 otaq , Yasamal rayonu menziller satisi\nElan nömrəsi: 430973\nTəcili. Yasamal rayonu Mətbuat prospektində inşa edilən Yeni tikili binada 3 otaq 127 kv/m təmirli mənzil satılır. Mənzil 20 mərtəbəli binanın 17-ci mərtəbəsində yerləşir. Mənzil yüksək zövqlü dizaynerlər tərəfindən dizayn və təmir olunub, şəxsi yaşayış üçün nəzərdə tutulduğundan bahalı materiallardan istifadə olunub. Binanın 24 saat mühafizə xidməti və 24 saat müşahidə kamerası ilə nəzarət sistemi var, biri yük üçün olmaqla 3 sürətli lifti var. Mənzil 24 saat fasiləsiz işıq, qaz və su ilə təchiz olunur. İsitmə sistemi kombidir. Yerləşdiyi yer əlverişlidir universitetlər, məktəbi, uşaq bağçası, xəstəxanaları, ticarət mərkəzi, brend mağazaları, ofisləri, brend kafe və restoranları, bankları, şəhərin istənilən yerlərinə rahat və komfortlu hərəkət.\nBaxılıb: 195 , Tarix: 21.01.2020 Göndər\nMəmmədcəfər Cəfərov 1a, 3 otaq , Nəsimi rayonu\nHəsən bəy Zərdabi kuc, 1 otaq , Yasamal rayonu\nMikail Musfiq, 4 otaq , Səbail rayonu\nev alqi satqisi ev elanlari ev temiri ünvan az elanlar bina az evler lalafa.az sumqayit heyet evi lalofo resm kurslari kombi ustasi kondisioner ustasi kurslar suraxani suraxani heyet evi villa bahar qesebesi evler sadiq ucuz suraxani hovsan telefon batareyasi led isiq tezbazar.az


Unibank 100.000-ci müştərisinə kompensasiya ödəyib - Biznes portal Finance Time\nBakı, FinanceTime. “Azərbaycan Respublikasında fiziki şəxslərin problemli kreditlərinin həlli ilə bağlı əlavə tədbirlər haqqında” Prezident fərmanının operativ icrası məqsədilə gücləndirilmiş iş rejimində çalışan Unibank, 100.000-ci müştərisinə kompensasiya ödənişini həyata keçirib. Müştəri Zərifə İbrahimova bankdan ona düşən kompensasiya məbləğini əldə edib. Müştəri bildirib ki, adına kompensasiya hesablandığını da Unibank əməkdaşından öyrənib: “Unibank əməkdaşı evimizə zəng edib adıma olan kompensasiya vəsaitini götürməyim üçün fililala dəvət edəndə, çox sevindim. Bankda isə daha bir sürprizlə qarşılaşdım. Unibankdan kompensasiya alan 100.000-ci müştəri olduğum üçün mənə xüsusi hədiyyə verdilər”.


Deputat: “Bir kişi tapılmadı ki, ona bir-iki yumruq vursun?!” » Qlobal.Az\nMSK sədrinin baxıb susduğu VİDEO\nMSK sədrinin baxıb susduğu VİDEOAzərbaycanda fevral ayının 9-da keçirilən parlament seçkisində əksər dairələrdə qanun pozuntularına yol verilib. Qlobal.az xəbər verir ki, total saxtakarlıqla müşaiyət olunan dairələrdə..\nMilli Məclisin bugünkü iclasında deputat Aytən Mustafazadə Binəqədi rayonundakı "Avtovağzal” metrostansiyası yaxınlığında qeydə alınan cinayəti pisləyib. Modern.az-ın xəbərinə görə, deputat bildirib ki, uşağın gözü önündə ərin arvadını qətlə yetirməsi qəddarlıqdır.\n"Biz necə cəmiyyətdə yaşayırıq? Bir kişi tapılmadı ki, ona bir-iki yumruq vursun, cinayətdən çəkindirsin?!”,-deyə A.Mustafazadə əlavə edib.\nXanım deputat metroda yoxlamaların ciddi aparılmadığına da münasibət bildirib:\n"Necə olur ki, şəxs metroya bıçaqla daxil olur?! Məgər metroda polislər yoxdur?! Onlar hara baxır?! Xahiş edirəm ki, bu məsələlərlə bağlı nəsə edək. Belə olmaz”.\nXatırladaq ki, Bakıda ər arvadını qətlə yetirib. Binəqədi rayonunda, "Avtovağzal” metrostansiyası yaxınlığında Nicat Abdullayev küçədə həyat yoldaşı Leyla Abdullayevanı uşaqlarının gözü qarşısında bıçaqlayıb. L. Abdullayevaya 20 bıçaq zərbəsi vurulub. Qadın hadisə yerində həyatını itirib. Hadisəni törədən N. Abullayev Binəqədi Rayon Polis İdarəsinin əməkdaşları tərəfindən saxlanılıb. Hadisə yerinə Binəqədi Rayon Prokurorluğunun əməkdaşları cəlb edilib. Hadisə zamanı istifadə edilən bıçaq maddi sübut kimi götürülüb. Faktla bağlı araşdırma aparılır.\n20 Fevral 2020: MSK sədrinin baxıb susduğu VİDEO


Mağaza 34 min manata – HƏRRACA ÇIXARILDI - ƏMLAK - Fins.az\nMağaza 34 min manata – HƏRRACA ÇIXARILDI\nHərraca çıxarılan obyektlərdən biri də Bakı şəhəri, Nərimanov rayonu, Əhmədbəy Ağaoğlu küçəsi, 29 E ünvanındakı 104 saylı geyim mağazasıdır. Mağazanın ilkin satış qiyməti 40 min manatdır. Bunun 15%-i (6 min manat) əmək kollektivinə güzəştlə satılacaq. Qalan 85%-lik hissəsi isə 34 min manata hərraca çıxarılacaq. Hərracda iştirak etmək istəyən şəxslər onun dəyərinin 10%-i məbləğində beh ödəməlidirlər.\nMağaza 4 mərtəbəli binanın bir hissəsində yerləşir. Binanın yerüstü sahəsinin 4.5 kv.metr və zirzəmisinin 45.4 kv.metrində yerləşir. Obyektin ümumi faydalı sahəsi 49.9 kv.metrdir.Cəmi 1 nəfər işçisi var. Debitor və kreditor borcu yoxdur.


Şirkət rəhbəri ilə bağlı iddia: İntihar etməyib, öldürülüb – Tia.Az\nBu barədə İ.Hacıyevin qohumu, hüquq müdafiəçisi Mətanət Əzizova onun ölümünün intihar kimi qiymətləndirilməsinə etiraz edib.\nHacıyevin əmisi qızı bildirib ki, iş adamının ölümü yenidən araşdırılmalıdır.\nO iddia edib ki, Hacıyevi öldürüblər: “İrad Hacıyev əmim oğludur. “İrşad” Telekomun təsisçisi və rəhbəri idi. Ayrı uğurlu biznesləri də var idi. Son vaxtlar anasının sağlamlığı ilə məşğul idi.\nÜmumiyyətlə, anasına çox bağlı idi. Ölüm günündən 2 gün sonra anasını İsrailə növbəti müayinəyə aparacaqdı. Biletləri də əlində idi. Şəxsi həyatı isə şəxsi həyatdır, öz sevincləri və kədərləri ilə. Və birdən bu insan həyatdan yox oldu, 4 ay əvvəl müəmmalı şəkildə rəhmətə getdi.\nKİV-lər müxtəlif versiyalar yazdı, istintaq getdiyi üçün qohumlar susdu ki, nəyəsə mane olmayaq. Ancaq gərək susmazdıq. Çünki İrad Hacıyev intihar etməyib, İrad Hacıyevi öldürüblər və maraqlı şəxslər bunu ört-basdır etməyə çalışır”.\nM.Əzizova bildirib ki, İradın ölümü araşdırılan zaman evdən heç bir əl izi götürülməyib: “İradın meyitini evdə tapırlar, ancaq evdə heç bir istintaq addımları atılmır, hadisə yerindən əl izləri götürmür, yaxın qohumların ifadəsi dinlənilmir, hətta yaxın qohumların onlara təqdim etdiyi versiyalar araşdırılmır. Rəsmi sənəddə İradın ölüm səbəbi kimi intihar yazılıb. Kimlərsə maraqlı idi onun ölümündə. İradın biznesi və pulları kimə maraqlı idisə, onlar da onu öldürüb”.\n1978-ci il təvəllüdlü Hacıyev İrad Ağahüsyn oğlunun 14 sentyabr tarixindəı yaşadığı evdə meyiti aşkar edilib. Onun intihar etdiyi rəsmən açıqlanıb.///axar.az\nÖncəki“Nar”-ın korporativ müştərilərinin sayı artmaqdadır\nSonrakılham Əliyevdən fərman: “Azərsilah” yaradılır…


Baş travmatoloq: "Uşaqların çoxu iməkləmədiyindən onurğa xəstəlikləri qaçılmaz olur”\n14 apr 2017, 19:13\nSəhiyyə Nazirliyinin Elmi-Tədqiqat Travmatologiya və Ortopediya İnstitutunun direktoru, respublikanın baş travmatoloqu Vaqif Verdiyevin müsahibəsi:\n- Müasir dövrdə onurğa xəstəliklərinin cavanlaşmasının səbəbi nədir?\n- Əhali arasında onurğa xəstəliklərinin cavanlaşması çox az insanda düzgün oturma bacarığının olması ilə bağlıdır. Bu səbəbdən də onların onurğa sütunu deformasiyalara məruz qalır. Əksər hallarda çiyinlərini sallayaraq, ayağını sağrısının altına qoyaraq, çanağın bir tərəfini qaldıraraq, bədənini yana çevirərək və s. düzgün sayılmayan vəziyyətlərdə otururlar. Bütün bunlar onurğa sütununun əyriliyinə gətirib çıxara bilər.\n- Bu xəstəliklərin yaranmasında irsi faktor nə dərəcədə rol oynayır?\n- Bu xəstəliklərin əksəriyyəti əsasən irsiyyətdən asılıdır. Belə uşaqların genetik kodlarında bu xəstəliyin başlanğıcı saxlanılır və yaş artdıqca özünü göstərir. Əgər irsi meyillilik varsa, daha çox 6-7 yaşlarındakı uşaqlarda xəstəlik müşahidə olunur. Ona görə də valideynlər bu hallarla rastlaşmamaq üçün ehtiyatlı olmalıdırlar. Əgər ailədə bu problem varsa, doğulan uşaqlar daim nəzarət altında olmalıdır.\n- Bəs onurğa xəstəlikləri hansı yaş aralığında daha çox müşahidə olunur?\n- Bu xəstəliklər əsasən 4-5 yaşından başlamaqla, insanın qocalıq dövründə də yarana bilər. Ancaq daha çox insan orqanizminin inkişaf dövrünün aktivləşdiyi yeniyetməlik dövründə müşahidə olunur.\n- Digər xəstəliklər necə bu problemin yaranmasına səbəb ola bilərmi?\n- Erkən yaşlarda keçirilmiş raxit xəstəliyi onurğa sütunu əyriliklərinin ən çox təsadüf edilən səbəblərindən biri sayılır. Raxit xəstəliyinin əsas əlamətləri tərləmə, uşaqda olan narahatlıq hissi və sairdir. Bu əlamətlər olduğu təqdirdə müayinə və müalicə təyin edilməsi məqsədilə mütləq həkim-ortopedə müraciət etmək lazımdır. Müayinə zamanı uşağın onurğa sütununda hər hansı bir pataloji əyrilik aşkar edilərsə, onu tezliklə müalicə etmək məsləhət görülür. Raxitin müalicəsi vaxtında başlanarsa, sümük və əzələlərdə struktur dəyişiklikləri baş verməyəcək. Vaxtından əvvəl doğulmuş, tez-tez uzunmüddətli xəstələnən, immuniteti zəif olan uşaqlarda onurğa sütunu asanlıqla əyilə bilər. Təəssüf ki, bu gün yeni doğulan uşaqların çoxu iməkləmir, birbaşa oturaq vəziyyətdən addımlamağa başlayırlar. Nəticədə onurğa xəstəlikləri qaçılmaz olur.\n- Ümumiyyətlə, yeniyetmələr arasında ən çox təsadüf olunan skalioz xəstəliyinin müalicəsi hansı yaşlara qədər mümkündür?\n- Skolioz ağrılarla çox da müşahidə edilən xəstəlik deyil, sadəcə əyrilikdir. Ancaq əyilmiş hissədə oynaqlara yük çox düşdükdə qığırdaqda, oynaqətrafı toxumalarda qıcıqlanma və iltihab yarandıqda ağrılar baş qaldırır. Məhz həmin yerləri masaj və xüsusi prosedurlardan keçirərək xəstəni müalicə etmək mümkündür. Təbii ki, pasiyent hələ boyatma yaşındadırsa, skoliozun müalicəsi daha asan olur. Ancaq xəstəliyin dərəcəsindən asılı olaraq bütün yaşlarda da müsbət nəticə əldə etmək mümkündür.\n- Bəs skaliozdan əziyyət çəkən xəstələrə hansı hallarda əməliyyat tövsiyə olunur?\n- Əgər xəstənin onurğa sütunundakı əyilmə çox güclü olarsa, tənəffüs funksiyası pozularsa, belə hallarda əməliyyat lazım olur və biz bunu pasiyentə bildiririk. Bütün digər hallarda isə skaliozu konservativ yolla müalicə etmək mümkündür. Burada konservativ müalicə dedikdə həm korset, həm də müalicəvi gimnastika ilə problemin aradan qaldırılması nəzərdə tutulur.\n- Eyni zamanda lordoz və kifoz kimi onurğa əyrilikləri də var. Bu xəstəliklərlə bağlı nə deyə bilərsiniz?\n- Lordoz və kifoz az rast gəlinən onurğa əyriliklərindəndir. Bu xəstəliklər əsasən uşaq anadan olandan sonra əmələ gəlir. Yəni irsi xarakter də daşıyır. Lakin bu da lordoz və kifozun yalnız irsi faktordan asılı olduğu demək deyil. Kifoz onurğanın döş nahiyəsinin önə əyilməsi nəticəsində əmələ gəlir. Kifoz əyriliyi qozbelliyə səbəb olur. Əksəriyyət hallarda məşq və düzgün duruşla düzələ bilər. Kifozlu xəstələrin kiçik bir faizində hərəkətsiz bir eybəcərlik var. Skelet inkişafını tamamlamamış pasiyentlərə korset müalicəsi təklif edilə bilər bilər. Lordoz isə anadangəlmə və ya sonradan qazanılmış onurğa əyriliyidir. Belə ki, bu əyrilik onurğa sütununun bel və oma istiqamətində önə əyilməsi nəticəsində yaranır. Əgər əyrilik çox inkişaf etməyibsə, korset və masajla müalicə olunur. Yüksək dozada inkişaf etdiyi təqdirdə isə əməliyyat təklif edilir.\n- Onurğa əyriliyi diaqnozu qoyulan və ya əməliyyat olunan xəstələr yenidən bu problemlə qarşılaşa bilərlərmi?\n- Ümumiyyətlə, heç bir şeyə yüz fazilik təminat verilə bilməz. Onurğa xəstəliklərindən əziyyət çəkən və yaxud əməliyyat olunan insanlar daim öz qayğılarına qalmalıdırlar. Yerişlərindən tutmuş, oturuş və duruşlarına qədər hər şeyə xüsusi diqqət etməlidirlər. Bu məsələdə səhlənkarlığa yol vermək olmaz. Hətta onların hər hansı bir ehtiyatsızlığı gələcəkdə valideyn olmalarına da təsir edə bilər.\n- Valideynlər məktəb yaşlı uşaqlarını bu xəstəliklərdən qorumaq üçün nə etməlidirlər?\n- Məktəb yaşlı uşaqlarda qeyri-düzgün oturma artıq vərdiş halına gəlib. Buna müxtəlif hallar səbəb ola bilər. Uşağın xeyli meyilli şəkildə sağa və yaxud sola qoyulmuş vəziyyətdə yazı yazması, dəftərin düzgün istiqamətdə qoyulmaması səbəblər arasındadır. Bəzən uşağın dərslərini edərkən düzgün oturmamasına səbəb stolun və stulun onun boyuna uyğun gəlməməsi də ola bilər. Əgər stol uşağa görə çox hündürdürsə, stulun üstünə orta sərtlikdə düz bir taxta, ayaqlarının altına isə onu qaldırması üçün taburet qoyulmalıdır. Hətta yazı yazarkən otağın normadan az işıqlanması nəticəsində də uşaq düzgün oturmaya bilər. Çünki uşaq yazını daha yaxşı görməsi üçün önə tərəf əyilməyə məcbur qalacaq. Bu isə onun həm onurğasına, həm də gözlərinə ziyan vura bilər. Ona görə də uşağın oturduğu mebelə və dərs oxuduğu otağın işıqlanmasına diqqət etmək lazımdır. Valideynlər uşaqları passiv hərəkətdən uzaq tutmalıdırlar. Onları təmiz havada gəzdirməlidirlər. Hər bir məktəb yaşlı uşaq səhər idmanını mütləq etməlidir. Bunun nəticəsində uşağın bədəninin müxtəlif istiqamətdə yerləşən əzələ qrupları inkişaf edərək qamətinin düz olmasına yardım göstərəcək.\n- Sonda onurğa xəstəliklərinin profilaktikası, bu xəstəliklərdən əziyyət çəkməmək üçün məsləhətlərinizi eşitmək istərdik...\n- İlk növbədə insanlara məsləhətim odur ki, öz çəkilərinə nəzarət etsinlər. Həddindən çox əzələ kütləsi sümüklərə ağırlıq edir və onları əyir. Ona görə də çox hərəkət etsinlər, hər hansı bir yerə daha çox piyada getsinlər, daim idmanla məşğul olsunlar. Yataqlar rahat olmalıdır. Bu zaman yatağı çox yumşaq olmamasına, bir qədər bərk olmasına diqqət etmək lazımdır. Hətta ortopedik döşəklərdən istifadə etmələri daha yaxşı olardı. Bu məsləhətlərə riayət etmək insanları onurğa problemlərindən qoruya və ya sığortalaya bilər. Ancaq bununla belə, onurğa xəstəliyindən əziyyət çəkən hər bir şəxs mütləq həkimə müraciət etməlidir. report\n01 iyn 2020, 15:20 416\n27 may 2020, 16:05 603\n12 may 2020, 17:39 481\n08 may 2020, 00:24 395\n19 apr 2020, 11:24 429\n09 apr 2020, 18:09 376\n31 mar 2020, 22:45 1823\n25 fev 2020, 11:16 852\n11 fev 2020, 15:16 521\n27 yan 2020, 11:10 5508\n20 yan 2020, 14:05 754\n30 dek 2019, 12:56 532


“Neftçi”nin baş məşqçisi rəqibdən çəkinir | SuperSport\n“Qarabağ”la millinin məşqçisindən idman jurnalistinə kömək\n“Bavariya” səfərdən 3 xalla qayıdır – Video\nƏsas səhifə Futbol “Neftçi”nin baş məşqçisi rəqibdən çəkinir\n“Neftçi”nin baş məşqçisi rəqibdən çəkinir\nDərc etdi: SupersportTarix İyun 18, 2019 , 19:22 Kateqoriya: FutbolRəy yoxdur\n“Speranta” adi komanda deyil. Moldovada futbol mövsümü davam edir. Belə olan halda təbii ki, rəqibin fiziki vəziyyəti hazırda bizimkindən daha yaxşıdır. Çünki biz təlim-məşq toplanışına yeni başlamışıq və fiziki hazırlığı yaxşı vəziyyətə gətirəcəyik”.\nSupersport.Az xəbər verir ki, “Neftçi”nin baş məşqçisi Roberto Bordin klubun rəsmi saytına açıqlamasında belə deyib.\nİtaliyalı mütəxəssis Avropa Liqasının birinci təsnifat mərhələsinin püşkünü dəyərləndirib. O, Moldova klubunun asan rəqib olmadığını bildirib:\n“Təbii ki, Moldova çempionatını, “Speranta”nı yaxşı tanıyıram. Bilirəm ki, bu komandanı kifayət qədər yaxşı məşqçi çalışdırır. Əsas odur ki, ilk oyunu evdə, azarkeşlərimiz önündə keçirəcəyik. Bu üstünlükdən istifadə edib, səfərə sərfəli nəticə ilə yollanacağıq”.\nQeyd edək ki, “Neftçi” və “Speranta” arasında ilk oyun iyulun 11-i 8-ci km stadionunda, cavab oyunu isə ayın 18-i səfərdə keçiriləcək.\n“Neftçi”yə Moldova, “Səbail”ə Rumıniya klubu rəqib oldu\nRəşad Sadıqov: “Partizani” təhlükəli komandadır”


Doğmaları şəhid olan tanınmışlar... - SİYAHI\nBirinci Qarabağ müharibəsində Azərbaycanın igid oğulları Vətən uğrunda canlarını fəda ediblər. Elə indi də - atəşkəs adlandırdığımız, əslində isə müharibənin davam etdiyi dövrdə xalqımız şəhidlər verir, yeni qəhrəmanlar ortaya çıxır. Geriyə isə bir c...\nSƏNGƏRDƏN REPORTAJ: “Şəhid yoldaşlarımızın qanını alacağımıza and içmişik”\nİyulun 30-dan Ermənistan Ordusu tərəfindən cəbhə xəttində atəşkəs rejiminin intensiv şəkildə pozulması və diversiya-təxribat cəhdlərinin aktivləşməsi qeydə alınır. Düşmənin basqınlarının dəf edilməsi və onların zərərsizləşdirilməsinə nail olan ordumuzu...\nErməni nazir Dilqəm Əsgərov və Şahbaz Quliyevin əsir olmadıqlarını və cəzalandırılacaqlarını açıqlayıb\nErmənistanın müdafiə naziri Seyran Ohanyan Kəlbəcərdə girov götürülmüş Dilqəm Əsgərov və Şahbaz Quliyevin “DQR qanunları” və beynəlxalq qanunvericilik əsasında cəzalandırılacaqlarını bildirib. Apa-nın “Armenia Today” saytına istinadən verdiyi m...\nErmənilərin Kəlbəcərdə öldürərək Qarabağda dəfn etdikləri Azərbaycan vətəndaşı Həsən Həsənovun meyitinin qaytarılması ilə bağlı ailəsinin müraciəti Qafqaz Müsəlmanları İdarəsinin sədri (QMİ), Şeyxülislam Hacı Allahşükür Paşazadə tərəfində...\nŞəhidimiz dəfn olundu- “Ən böyük arzusu Mübariz kimi...”\nCəbhənin Ağdam rayonu istiqamətində şəhid olmuş Biləsuvar sakini Qarayev Anar Vidadi oğlu bu gün səhər saatlarında doğulduğu Biləsuvar rayonunun Nərimankənd kəndindəki Qəbiristanlığında torpağa tapşırılıb....\nHəsən Həsənovun ailəsi Şeyxə müraciət etdi\n“Həsənin meyitinin geri qaytarılması üçün bütün Qafqazın şeyxi Hacı Allahşükür Paşazadəyə müraciət etmişik”. Bu barədə Modern.az saytına cəhbə xəttini keçənlərdən biri - Həsən Həsənovun qardaşı Nail Həsənov m...\n“Hörmətli jurnalistlər! Sizə həyatının 20 ilini Azərbaycan Silahlı Qüvvələrinə xidmətdə keçirən və xidmətinin 80 faizini cəbhə bölgəsində olan oğlum Rəşid Nəbi oğlu Məmmədovun düçar olduğu ağır xəstəliyinə kömək məqsədilə müraciət etmək qərarı...\nBir Şəhid əsgərimiz də torpağa verildi\nCəbhə xəttində şəhid olan Azərbaycan Ordusunun əsgəri Vüqar Poladov bu gün doğulduğu Tovuz rayonunun Aşağı Öysüzlü kəndində dəfn olunub. Mediainfo.az-a xəbər verir ki, dəfn mərasiminə şəhidin doğmaları ilə yanaşı rayon ictimaiyyəti də qatıl...\nDeputat: “Ordumuz ağır artilleriyadan istifadəyə keçməlidir”\n“11 əsgərin öldürülməsi cavabsız qalmamalıdır. Ordumuz ağır artilleriyadan istifadə etməklə hücuma keçməli, kəskin şəkildə cavab verməlidir”. Bu sözləri Axar.az-a millət vəkili Qüdrət Həsənquliyev cəbhənin təmas xəttində 11 əs...\nQarabağ veteranı: "Nə vaxta qədər biz öz torpağımızda qorxa-qorxa yaşayacağıq?"\n“Ön cəbhədə baş verən hadisələri eşitdim, əsəbimdən özümə yer tapa bilmirəm”. Bunu Teleqra.com -a açıqlamasında Azərbaycan Vətən Müharibəsi Veteranları Birliyinin sədri Füzuli Rzaquliyev deyib. Onun sözlərinə görə, yetərincə ...\nGirovların saxlandığı yeri açıqlanmır\nAzərbaycanın Dağlıq Qarabağ bölgəsini və ona bitişik ərazilərin böyük bir hissəsini işğal altında saxlayan Ermənistan bu ay Kəlbəcərdə azərbaycanlılar Dilqəm Əsgərov və Şahbaz Quliyevi girov götürüb. Daha bir azərbaycanlı – Həsən Həsənov öldürülüb....\nSəfir: “ Kəlbəcərdə tutulanlar arasında Rusiya Federasiyasının vətəndaşı yoxdur”\nVladimir Doroxin Bahar Muradovaya məktub yazıb Kəlbəcərdə ermənilər tərəfindən girov götürülən azərbaycanlılar arasında Rusiya Federasiyasının vətəndaşı yoxdur. Apa-nın Rusiyanın Azərbaycandakı səfirliyinin saytına istina...\nKomandir müavinlərinin təkmilləşdirmə kursları başlayıb\nAzərbaycan Silahlı Qüvvələrinin Təlim və Tədris Mərkəzində komandirlərin şəxsi heyətlə iş üzrə müavinlərinin hazırlıq səviyyəsini artırmaq məqsədilə bir aylıq təkmilləşdirmə kursları başlayıb. Bu barədə Apa -ya Müdafiə Nazirliyinin mətb...\nGirovlar haqqında yalan yazan saytların adları açıqlanacaq\nAzərbaycanın Ermənistan tərəfindən işğal edilmiş Kəlbəcər rayonu ərazisində erməni silahlı qüvvələri tərəfindən girov götürülən Azərbaycan vətəndaşlarının - Dilqəm Əsgərovun, Şahbaz Quliyevin və Həsən Həsənovun hüquqla...\nHəsən Həsənovun Kəlbəcərdə öldürülməsi təsdiqlənib\nBu səhər erməni rəsmiləri Kəlbəcərdə itkin düşdüyü deyilən Cəbrayıl sakini Həsən Həsənovun öldüyünü təsdiqləyiblər. Mediainfo.az girovun şəxsi facebook səhifəsindən şəklini oxuculara təqdim edir. Fotolarda Həsən Həsənov m...\nPrezident Kəlbəcər əsirləri məsələsini şəxsən nəzarətə götürdü\nBeynəlxalq Qırmızı Xaç Komitəsinin İrəvan və Xankəndi ofislərinin əməkdaşları işğal altında olan Kəlbəcər rayonunda girov götürülən azərbaycanlılarla görüşə bilməyiblər. APA-nın məlumatına görə, bunu Qaçqın və Məcburi Köçkünlərin İşlə...\n"Azərbaycan bu iki qorxmaz oğlunun qayğısına qalacaq"\nAydın Mirzəzadə girov düşən azərbaycanlılardan yazdı Millət vəkili Aydın Mirzəzadə Azərbaycanın mülki vətəndaşlarının Kəlbəcərdə girov düşməsi haqda fikirlərini paylaşıb. Teleqraf.com xəbər verir ki, millət vəkli &...\n"Dilqəmi erməni MTN-i mobil telefon vasitəsilə yerini müəyyənləşdirərək ələ keçirib"\nErməni xüsusi təyinatlılarının Kəlbəcərin Şaplar kəndində girov götürdüyü Dilqəm Əhmədov ermənilərin əlinə düşməzdən öncə Azərbaycana zəng edib. ANS-in məlumatına görə, movqe.az-a bu barədə məlumatı Dilqəm Əhmədovun qohumu, Elxan Nəbiyev verib. E. Nə...\nKəlbəcərdə girov düşənlərlə bağlı rəsmi mövqe\nHazırda video və fotomateriallarda göstərilən vətəndaşlarımızın şəxsiyyətinin dəqiqləşdirilməsi istiqamətində zəruri işlər aparılır Kəlbəcərdə girov götürülmüş Azərbaycan vətəndaşlarının sonrakı taleyinin aydınlaşdırılmas...\nDilqəm Əhmədov: “Ziyarətgahım Kəlbəcərdir” - Foto\nSosial şəbəkədə bir neçə gün öncə Kəlbəcərdə əsir götürülən iki azərbaycanlıdan biri olan Dilqəm Əhmədovun fotosu paylaşılıb. Axar.az xəbər verir ki, foto Feysbuk sosial şəbəkəsində Azərbaycanın Milli Qəhrəmanı, Qarabağ müharibəsi şəhidi �...\nKəlbəcərə dəfələrlə gedən həmyerlimiz\nErmənistan silahlı qüvvələrinə əsir düşən Tərtərin Qapanlı kənd sakini 1968-ci il təvəllüdlü Quliyev Şahbaz Cəlal oğlunun əvvəllər də bir neçə dəfə işğal altındakı torpaqlara getdiyi bildirilir. Bir müddət əvvəl Şahbaz Quliyev Kəlbəcərə gedərək orada...\nQənirə Paşayeva sənətçilərlə ön cəbhədə\nMillət vəkili Qənirə Paşayevanın rəhbərlik etdiyi “Avrasiya Beynəlxalq Araşdırmalar İnstitutu” İB-nin təşkilatçılığı, “Aşıq Şəmşir Ocağı” İB-nin və Beynəlxalq Avrasiya Mətbuat Fondunun dəstəyi ilə ölkəmizə səfər e...\nKəşfiyyat sistemi dəyişiləcək\nAzərbaycanda "Kəşfiyyat və əks-kəşfiyyat fəaliyyəti haqqında" və "Əməliyyat-axtarış fəaliyyəti haqqında" qanunlara dəyişiklik edilməsi nəzərdə tutulur. Milli Məclisdən Trend-ə verilən məlumata görə, qanunlara edilən dəyişiklərin əsas məqsədi kə...\nZabit Prezident və Zakir Həsənovdan kömək istəyir\nNaxçıvan MR Kəngərli rayon Qıvraq qəsəbəsində 8 - mart 1987-ci ildə anadan olmuş, 2012-ci ildə xəstəliklə əlaqədar ordudan tərxis edilən leytenant Pənahov Xəyyam Şükür oğlu Azərbaycan Respublikasının prezidenti, Ali Baş K...\nBu gün Milli Qəhrəman, şəhid Mübariz İbrahimovun anım gündür. O, öz şücaəti və qəhrəmanlığı ilə 2010-cu ilin 18 iyununda Azərbaycanın şərəf və qəhrəmanlıq tarixinə adını qızıl hərflərlə yazdı Şəhidliklə bağlı Qura...\nDövlət sirrinin qorunması qaydaları sərtləşdirilir\n“Dövlət sirri haqqında” qanunun iki maddəsinə əlavə və dəyişikliklər təklif edilir Milli Məclisin Təhlükəsizlik və müdafiə komitəsindən apa -ya verilən məlumata görə, Azərbaycan Prezidenti tərəfindən bununla bağlı “Dövlət sirri ha...\nMüvəqqəti dayanacaqlar əlillər üçün pulsuz olacaq\nAzərbaycan paytaxtında müvəqqəti dayanacaqlar və parkinqlər əlillər üçün pulsuz olacaq. Bunu Bakı Şəhər İcra Hakimiyyətinin (BŞİH) Xüsusi Təyinatlı Avtonəqliyyat İdarəsinin rəisi Həsən Abdullayev deyib. H.Abdullayev qeyd edib ki, bu güzəşt yalnı...\nSahib Səfərov : “Onlar Ramil Səfərova nə edə bilərlər?”\n"Sarkisyanın Ramil Səfərovla bağlı göstərişi havadan asılı qalacaq. Onlar Ramil Səfərova nə edə bilərlər? Oğlumun mühafizəsi yüksək səviyyədə təşkil olunur. Müdafiə, xarici işlər, milli təhlükəsizlik nazirlikləri var. Onlar bu məsələ ilə məşğul ...\nBöyük Vətən müharibəsi veteranı təltif olunub\nAzərbaycan Respublikasının Səfərbərlik və Hərbi Xidmətə Çağırış üzrə Dövlət Xidmətinin rəisi, general-leytenant Arzu Rəhimov 416-cı alayın topçusu olmuş Zərdab rayon sakini, 93 yaşlı Muradəli Heydərovu qəbul edib. Xidmətdən apa -ya verilən məlumata gör...\nQarabağ müharibəsi və 20 Yanvar əlillərinə minik avtomobilləri verilib\nBu gün Əmək və Əhalinin Sosial Müdafiəsi Nazirliyi tərəfindən 100 nəfər müharibə əlinə "NAZ-Lifan" markalı minik avtomobillərinin açar və sənədləri təqdim olunub. Apa-nın məlumatına görə, onlardan 95 nəfəri Qarabağ müharibəsi, 5 nəfəri isə 20 Yan...\nAllahşükür Paşazadə: “Suriyada ölən azərbaycanlıları şəhid adlandırmaq düzgün deyil”\n“Bəzi qüvvələrin tolerantlığımıza, bərabərliyimizə, din-dövlət münasibətlərinə zərbə vurmaq, eyni zamanda dövlətimizi zəiflətmək və dövlətə mənəvi cəhətdən təcavüz etmək imkanlarının yarandığını hiss edirəm Bu təcavüzlər həm ölkənin cənub, h�...\nQəhrəman İbad Hüseynovla görüş keçirilib\nYeni Azərbaycan Partiyası Nizami rayon təşkilatında "Azərbaycan bayrağı" ordenli qəhrəman İbad Hüseynovla görüş keçirilib. Tədbirdə çıxış edən YAP Nizami rayon təşkilatının sədri, Milli Məclisin deputatı Sədaqət Vəliyeva bildirib ki,...\nDünya ölkələrinin bir çoxunda 20 Yanvar faciəsinin 24-cü ildönümü ilə bağlı tədbirlər keçiriləcək\n20 Yanvar faciəsinin iyirmi dördüncü ildönümü ilə bağlı dünyanın bir sıra ölkələrində tədbirlər keçiriləcək. Diasporla İş üzrə Dövlət Komitəsinin mətbuat xidmətindən verilən məlumata görə, hər il olduğu kimi, bu il də 20 Yanvar faciəsinin növbəti...\nAzərbaycan Ordusunun şəhid olmuş əsgəri dəfn edilib. Apa-nın məlumatına görə, dünən Ermənistan Silahlı Qüvvələrinin bölmələri tərəfindən atəşkəs rejiminin pozulması nəticəsində şəhid olan, 1995-ci il təvəll...\nErməni nazir türkiyəli həmkarına gizli məktub göndərdi\nErmənistanın Xarici İşlər naziri Edvard Nalbandyan rəhbərlik etdiyi qurumun adından türkiyəli həmkarı Əhməd Davudoğluna məxfi məktub göndərib. Məktubda dalana dirənmiş Türkiyə-Ermənistan münasibətlərinin tənzimlənməsi üçün yol xəritəsi göstərilib. Ermənis...\nSuriyada iki türk öldürüldü\nSuriyada Bəşər Əsədə qarşı döyüşən “Əl-Qaidə” terror təşkilatının üzvləri olduğu bildirilən iki Türkiyə vətəndaşı öldürülüb. ANS-in verdiyi məlumata görə, Suriyanın "Sana" agentliyinin bununla bağlı xəbərdə qeyd o...\nErmənilər Azərbaycan sularını təmizləyirlər\nBeynəlxalq təşkilatlar Azərbaycanın suverenliyini şübhə altına alıblar. Ermənistan mətbuatının bugünkü məlumatına görə, 29 sentyabrda Sualtı Aləmin Məlumatlandırılması Beynəlxalq Assosiasiyası - GUWAA Azərbaycan tərəfinin rəsmi razılığı olmadan Qaraba�...\nErmənistanın müdafiə naziri: “Azərbaycan ciddi surətdə müharibəyə hazırlaşır”\nGenişmiqyaslı silahlanmaya üstünlük verən Azərbaycandan fərqli olaraq, Ermənistan hərbi imkanlarını artırmaqda maraqlıdır. Tert.am-ın məlumatına görə, bunu Ermənistanın müdafiə naziri Seyran Ohanyan bugünkü brifinqində deyib. “Düşünürəm ki, Azərbay...\nAzərbaycanda vəzifədə olan 5 nəfərdən biri ermənidir?\nAzərbaycanın iqtisadi uğurları hər zaman Ermənistan cəmiyyətində gərginliyin artması ilə müşahidə olunub. Bu gün də iqtidar və müxalifət düşərgələri bir-birini ittiham etməkdə davam edir. Mübahisə və münaqişə fonunda ortalığa qəribə mülahizələr çıxır....


Sabir Rüstəmxanlı: “Dağlar ermənilərin, dəniz də öz “ermənilərimizin” əlindədir...” » Manevr.az\n“Bu problemlərə görə, camaat baş götürür gedir balkanlara, Rusiyaya... Azərbaycan camaatı öz ölkəsində istirahət edə bilmir, yetim-yesir kimi düşüblər başqa ölkələrə”.\nManevr.az bildirir ki, bunu Vətəndaş Həmrəyliyi Partiyasının sədri, Azərbaycan xalq şairi Sabir Rüstəmxanlı deyib.\n“O, bölgənin gözəlliyidir. Amma Qaradağ postunun yaxınlığında mayak var. O təpəciyi belə daşıyıblar. Dənizin içinə torpaq tökənlər, orda körpü tikənlər, şəhər salanlar yol polisinin olduğu yerdə normal bir yüksəkliyi məhv edib apardılar. Deyən olmadı ki, dur ay bala, bu torpağı sənin nə ixtiyarın var daşıyırsan?\nNovxanı, Şıxov çimərliyi hamısı zəbt olunub. Hə, ola bilsin ki, bir neçə çimərliyi yalandan “xalq çimərliyi” adı ilə saxlayıblar. Amma unudurlar ki, bütün çimərliklər xalq çimərliyidir. Ola bilsin ki, orda istirahət üçün, yemək və içmək üçün bir neçə yer açıla bilər. Amma bu o demək deyil ki, bütün ərazilər tutulsun.\nDağları ermənilərin əlində, dənizləri də öz “ermənilərimiz”in əlində... Millət Muğanda, Mildə yanmalıdır?\nBu məsələ bağlı da tədbir görülməməsinin səbəbi aydın şəkildə ortadadır. O tikilən evlər tədbir görməli adamlarındır. Onlar necə özləri özlərinə qarşı tədbir görə bilərlər?”.“Yeni Sabah”


“Ermənistanın taleyini bir klub həll edə bilməz” kimi cavablar eşidilməyə başlayır\nErmənistanda mövcud hakimiyyətlə Rusiya arasında münasibətlər hələ də gərgin xətt üzrə inkişaf edir. Yaranmış vəziyyətdə Ermənistanda belə bir fikir getdikcə möhkəmlənir ki, Kreml Ermənistanda yeni hakimiyyət çevrilişi həyata keçirmək niyyətindədir. Bu xüsusda İrəvanda fəaliyyət göstərən “Lazarev klubu”na getdikcə daha çox diqqət artır.\nXatırladaq ki, Rusiya Dövlət Dumasının deputatı Konstantin Zatulinin təşəbbüsü ilə ötən il “Qriboyedov klubu”nu əvəzləməli olan “Lazarev klubu” yaradılıb. Məsələ ilə bağlı “lragir” portalı yazır ki, klubun yaradılması Ermənistan-Rusiya münasibətlərinə yeni nəfəs verilməsi və iki cəmiyyət arasında əlaqələrin genişləndirilməsinin gərəkliyi ilə şərtlənib. O da qeyd olunur ki, bu klub hazırda Ermənistanda daha çox destruktiv bir durum formalaşmasına maraq göstərir: “Bu klubun təmsilçiləri son zamanlar Rusiyanın erməni icmasının üstünlüyü, Ermənistan inqilabında Qərb izləri, Rusiyaya inqilab ixracı və sair barədə qızğın piara başlayıblar. Erməni soyadlı politoloqlar və ictimai-siyasi xadimlər özəlliklə buna fəal cəlb olunur. Zatulinin özü də Rusiya televiziyasında antiermənistan nitqilə çıxış edir”.\nMövzunu davam etdirən “1-in.am” portalı da Rusiyanın Ermənistana yanaşmasının getdikcə daha təhlükəli hal aldığını yazır: “Moskvanın “Dialoq” təşkilatının sədri Yuri Navoyan Ermənistan hökumətinə açıq məktub göndərərək, Konstantin Zatulinin qurduğu “Lazarev klubu”nun gələcək hədəfləri haqda narahatlıq ifadə edib. Navoyan öz məktubunda özəlliklə baş nazir Nikol Paşinyana, prezident Armen Sarkisyana, Təhlükəsizlik Şurasının katibi Armen Qriqoryana və parlament spikeri Ararat Mirzəyana müraciət edib: “Siz bilirsinizmi ki, Zatulin Ermənistanda devrilmiş güclərin birləşməsinə və qisas almasına yardım etməyə can atır?”\nNavoyan aydınca vurğulayır ki, klub Köçəryanyönlü istiqamətə malikdir. Bu o mənada sirr deyil ki, Köçəryanın özü azadlıqda olduğu vaxt klubun toplantılarından birində nitqlə çıxış edib. Və mübahisəli fəaliyyəti olan bu klubun son yığıncağında Qarabağa bitişik ərazilərin Azərbaycana verilməsi yolu ilə Dağlıq Qarabağ münaqişəsini həll etməyə çağırış olub. Yeri gəlmişkən, Navoyan ortalığa çıxardır ki, klubun gizli imzaçılarından biri Serj Sarksiyanın sədri olduğu Respublika Partiyasının sədr müavini Vigen Sarkisyandır.\nSiyasi və seçki texnologiyaları üzrə ekspert Armen Bədəlyanın fikrincə, bu klubun fəaliyyəti Ermənistanın daxili-siyasi həyatına, çətin ki, hər hansı təsir göstərər: “Bu yalnız bizim daxili-siyasi proseslərimiz haqqında Rusiyanın bəzi ekspert çevrələrinin rəyini formalaşdıra bilər. Amma özəlliklə Ermənistan hökuməti adekvat islahatlar aparsa, daxili-siyasi proseslərə ciddi təsir göstərməz”.\nBədəlyan vurğulayıb: “Nəhayət anlamalıyıq ki, Ermənistanın taleyi Ermənistan vətəndaşlarının, hökumətyönlü və müxalif güclərin və müxtəlif QHT-lərin əlindədir. Aydındır ki, bu klub qurulub və keçmiş hakimiyyətin bəzi seqmentləri onda öz rolunu oynayır. Amma bu, Ermənistanın daxili-siyasi həyatına mənfi təsir edən klub deyil. Hökumət və müxalifət günün adekvat gündəliyini və ya islahatlar proqramı təqdim etməsə, Ermənistanın siyasi həyatı ziyan görəcək. Düşünürəm ki, gerçək təhlükə bundadır”.\nBu klubun Ermənistanın devrilmiş siyasi gücləri vasitəsilə qisas həyata keçirməyə çalışdığı haqda baxış nöqtəsinə gəlincə, Armen Bədəlyan cavab verib: “Əlbəttə, bunun piar mənası var. Qisas seçkilər zamanı seçki prosesi vasitəsilə və konstitusiya üsullarıyla təşkil edilə bilər. Lakin onlar keçmiş hökumətin indiki potensialına görə hakimiyyətə gələ bilməzlər. Ola bilsin, Respublika Partiyası və ya daşnaklar gələcək parlament seçkiləri zamanı parlamentə düşə bilsin, amma indi siyasi meydanda yoxluqları və rebrendinqin mümkünsüzlüyü üzündən belə təşvişə düşməyi çox məntiqsiz sayıram. Hakimiyyət islahatlara getməsə, keçmiş hakimiyyət isə rebrendinqə məruz qalarsa, bu, tamamilə mümkündür. Mənim fikrimcə, klub inidi buna bənzər heç nə edə bilməz, hər halda mən belə bir iddiada olmazdım. Onların təşkil etdikləri piar keçmiş hakimiyyəti qaytarmaq üçün olduqca cüzidir”.\nPolitoloq Hagik Ambaryan isə Respublika Partiyasından keçmiş deputatların daxil olduqları “Qriboyedov klubu”nun fəaliyyətini yada salıb: “Klub sonradan özünü tükətdi, Rusiya hökuməti yenisini yaratmağı qərara alıb. Bu indi Rusiyada, başda Zatulin olmaqla, erməniyönlü lobbiçilik fəaliyyəti aparan, demək olar, eyni məqsədi olan “Lazarev klubu”dur. Məxməri inqilabdan sonra bizə bəlli oldu ki, Zatulin açıq antipaşinyan xətti tutub. Cənab Navoyanın bəyanatı bu mənada böyük sürpriz olmamalıdır”.\nAmbaryanın sözlərinə görə, indi problem sıradakındadır: “Ermənistan hökuməti bu klubun fəaliyyətinə ona sərf edən şəkildə rəhbərlik edə biləcəkmi? Buna ciddi şübhəm var”.\nAmbaryan qeyd edib ki, Dövlət Dumasında erməniyönlü deputatlar olsalar da, Rusiya siyasi elitası, yumşaq deyilsə, Paşinyana və komandasına tənqidi yanaşır: “Cənab Navoyanın xəbərdarlığı əsasında Ermənistan hökumətinin bu kluba qarşı demarşının Ermənistan-Rusiya münasibətləri üçün nəticələrinin necə olacağını bilmirəm. Ermənistan-Rusiya münasibətləri mürəkkəb mərhələdədir, bunun parlaq sübutu konkret antipaşinyan fəaliyyətilə məşğul olan bu klubun işidir”. Bütün bunlar Rusiya və Ermənistan arasında gərgin münasibətlərin davam edəcəyi, tərəflərin münasibətlərinin daha da gərginləşməsinin qaçılmaz olduğunu da deməyə əsas verir.


Yerevanda 240 kiloqramlıq erməni deserti – qata hazırlayıblar\nYoldan ötənləri qonaq etmək üçün 40 metrlik qatanı hazırlayan konditerlər hesab edirlər ki, onun Ginnes rekordlar kitabına düşmək şansı var " />\nYoldan ötənləri qonaq etmək üçün 40 metrlik qatanı hazırlayan konditerlər hesab edirlər ki, onun Ginnes rekordlar kitabına düşmək şansı var\nFoto: Liliam Qalstyan, JAMnews\nYerevanlılar və şəhərin qonaqları bu gün indiyə qədər hazırlanan ən uzun qatadan dada biliblər. 240 kiloqramlıq, 40 metr uzunluğu, 40 santimetr eni olan deserti 30 konditer hazırlayıb. Bişirilmə prosesi iki gün, hazırlıq prosesi isə bir həftə sürüb.\nQata ərinmiş yağ, şəkər və undan hazırlanan içlikli erməni milli şirniyyatıdır. Qədim zamanlarda qata bayram günlərində süfrələrdə görünürdü, indi isə gündəlik təama çevrilib. Üstəlik ölkənin müxtəlif əyalətlərində bu şirniyyatı özünəməxsus bişirirlər: bir yerdə dairəvi, digər yerdə üçbucaq və ya kvadrat, hətta aypara formasında hazırlayanlar da olur. Qatanın ölçüsü də müxtəlif olur.\nBəzi etnoqraflar bildirirlər ki, qata ailə birliyinin rəmzidir, çünki toylarda onu əldə tutub rəqs edirlər.\n“Biz ən sevimli və ənənəvi şirniyyatlardan birini, qatanı seçdik. Biz həmişə milli mətbəximizi orijinal şəkildə təqdim etməyə çalışırıq. Qata da istisna deyil. Ənənəvi içliyə – ərinmiş yağ, un və şəkər umacı – quru meyvə və badam da əlavə etdik”, – ən uzun qata hazırlayan kulinar şirkətin nümayəndəsi danışıb.\nŞirniyyatın bişirilməsinin təşəbbüskarları hesab edirlər ki, onun Ginnes rekordlar kitabına düşmək şansı var. Bu gün isə o, çoxlarına ənənəvi erməni desertlərindən biri ilə tanış olmaq imkanı verdi.\nDeputat Nadejda Savçenkonu dövlət çevrilişi cəhdinə görə Ukrayna Ali Radasında saxlayıblar